CELEX: 32011R0258
Language: hu
Date: 2011-03-16 00:00:00
Title: A Bizottság 258/2011/EU rendelete ( 2011. március 16. ) a Kínai Népköztársaságból származó kerámialapok behozatalára vonatkozó ideiglenes dömpingellenes vám kivetéséről

17.3.2011   
            
            
               HU
            
            
               Az Európai Unió Hivatalos Lapja
            
            
               L 70/5
            
         A BIZOTTSÁG 258/2011/EU RENDELETE
   (2011. március 16.)
   a Kínai Népköztársaságból származó kerámialapok behozatalára vonatkozó ideiglenes dömpingellenes vám kivetéséről
   AZ EURÓPAI BIZOTTSÁG,
   tekintettel az Európai Unió (a továbbiakban: Unió) működéséről szóló szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendeletre (1) (a továbbiakban: alaprendelet) és különösen annak 7. cikkére,
   a tanácsadó bizottsággal folytatott konzultációt követően,
   mivel:
   A.   AZ ELJÁRÁS
   
   1.   Az eljárás megindítása
   
   
               (1)
            
            
               2010. június 19-én az Európai Bizottság (a továbbiakban: Bizottság) az Európai Unió Hivatalos Lapjában közzétett értesítésben (2) (a továbbiakban: az eljárás megindításáról szóló értesítés) bejelentette a Kínai Népköztársaságból (a továbbiakban: Kína vagy az érintett ország) származó kerámialapok Európai Unióba történő behozatalára vonatkozó dömpingellenes eljárás megindítását.
            
         
               (2)
            
            
               A dömpingellenes eljárás megindítására azt követően került sor, hogy az Európai Kerámiaburkolólap-gyártók Szövetsége (a továbbiakban: panaszos) panaszt nyújtott be 69 olyan gyártó nevében, amelyek termelése a kerámialapok teljes uniós gyártásának több mint 30 %-át teszi ki. A panasz nyilvánvaló bizonyítékot tartalmazott az említett termék dömpingjére és az ebből eredő jelentős kárra vonatkozóan, és ez elegendőnek bizonyult az eljárás megindításához.
            
         2.   Az eljárásban érintett felek
   
   
               (3)
            
            
               A Bizottság az eljárás megindításáról hivatalosan értesítette a panaszosokat, más ismert uniós gyártókat, az ismert kínai exportőr gyártókat, Kína képviselőit, valamint az ismert importőröket és felhasználókat. Értesített továbbá gyártókat az Amerikai Egyesült Államokban (a továbbiakban: Egyesült Államok), Nigériában, Brazíliában, Törökországban, Indonéziában és Thaiföldön, mivel ezek az országok esetleg analóg országként jöhetnek számításba. Az érdekeltek lehetőséget kaptak arra, hogy az eljárás megindításáról szóló értesítésben megállapított határidőn belül írásban ismertessék álláspontjukat vagy szóbeli meghallgatást kérjenek. A Bizottság minden olyan érdekelt fél számára lehetővé tette a meghallgatást, aki azt kérelmezte, és aki ismertette azokat a különleges okokat, amelyek meghallgatását indokolják.
            
         
               (4)
            
            
               Tekintettel a kínai exportőr gyártók, a független importőrök és az uniós gyártók nyilvánvalóan nagy számára, az eljárás megindításáról szóló értesítés a dömping és a kár megállapításához mintavételt irányzott elő, az alaprendelet 17. cikkének megfelelően. Ahhoz, hogy a Bizottság el tudja dönteni, szükséges-e a mintavétel, és ha igen, akkor össze tudja állítani a mintát, valamennyi ismert kínai exportőr gyártót, importőrt és uniós gyártót felkért arra, hogy jelentkezzen a Bizottságnál és az eljárás megindításáról szóló értesítésben meghatározottak szerint szolgáltasson alapvető információkat a 2009. április 1. és 2010. március 1. közötti időszakban az érintett termékkel kapcsolatban folytatott tevékenységeiről. A Bizottság a kínai hatóságokkal is konzultált.
            
         2.1.   Mintavétel a kínai exportőr gyártók körében
   
   
               (5)
            
            
               A mintavétel során százöt érvényes válasz érkezett azoktól a kínai exportőr gyártóktól, akik a (24) preambulumbekezdésben meghatározott vizsgálati időszakban a behozatal 47 %-át bonyolították le. Az együttműködés ezért csekély mértékűnek tekinthető.
            
         
               (6)
            
            
               A Bizottság az alaprendelet 17. cikkének (1) bekezdése alapján az exportőr gyártókból álló mintát az érintett termék Unióba irányuló kivitelének azon legnagyobb reprezentatív mennyisége alapján választotta ki, amely a rendelkezésre álló idő alatt ésszerűen megvizsgálható. A kiválasztott minta három olyan csoportból állt, amelyek a vizsgálati időszak alatt a Kínából az Unióba irányuló összes export 14,4 %-át, valamint az együttműködő gyártók összes exportjának 31,3 %-át képviselő tíz független gyártót foglalták magában. Az alaprendelet 17. cikke (2) bekezdésének megfelelően a mintavétel kapcsán konzultáltak az érintett felekkel, illetve a kínai hatóságokkal. A javasolt mintával kapcsolatban számos észrevétel érkezett. A végleges minta kiválasztásánál a megfelelőnek ítélt észrevételeket figyelembe vették.
            
         2.2.   Mintavétel az uniós gyártók körében
   
   
               (7)
            
            
               Az Európai Kerámiaburkolólap-gyártók Szövetsége a Bizottságnak küldött levelében megerősítette, hogy a panaszos vállalatok mindegyike beleegyezett a mintában való részvételbe. A Bizottságnál jelentkezett más vállalatokkal együtt összesen 73 uniós gyártótól érkeztek információk.
            
         
               (8)
            
            
               A mintavétel során figyelembe vették a kerámialap-ágazat jelentős széttagoltságát. Annak biztosítása érdekében, hogy a kárelemzésnél a nagyvállalatok eredményei ne legyenek túlsúlyban és hogy az elemzés az uniós termelés legnagyobb hányadát együttesen kitevő kisvállalatok helyzetét is megfelelően tükrözze, úgy ítélték meg, hogy a mintában valamennyi szegmensnek, azaz a kis- és középvállalkozásoknak, illetve a nagyvállalatoknak is szerepelnie kell.
            
         
               (9)
            
            
               Az éves termelés mennyisége alapján három szegmenst különböztettek meg:
               —   1. szegmens: nagyvállalatok, amelyek termelése meghaladja a 10 millió m2-t,
               —   2. szegmens: középvállalkozások, amelyek termelése 5 és 10 millió m2 között van,
               —   3. szegmens: kisvállalkozások, amelyek termelése 5 millió m2-nél kevesebb.
            
         
               (10)
            
            
               A mikrogazdasági mutatók elemzésénél az adott szegmensbe tartozó, mintába felvett vállalatok eredményeit – az egyes szegmensek teljes kerámialap-ágazatban képviselt súlyát tekintve – aszerint súlyozták, hogy mekkora az adott szegmens részesedése a teljes uniós termelésből. A vizsgálat során beérkező információk alapján az 1. és 2. szegmensbe tartozó gyártók a teljes uniós termelés hozzávetőleg egynegyedét, míg a 3. szegmensbe tartozó gyártók a teljes uniós termelés mintegy felét képviselik. A kisvállalkozások szegmensében több mint 350 vállalat szerepel. A középvállalkozások szegmensébe több mint 40, míg a nagyvállalatok szegmensébe több mint 20 vállalat tartozik.
            
         
               (11)
            
            
               Tíz vállalatot vettek fel a mintába. Az értékesítést, a termelést és a földrajzi elhelyezkedést tekintve ezek a három szegmens legnagyobb vállalatai. Egy a nagyvállalatok, négy a középvállalkozások és öt a kisvállalkozások szegmensébe tartozik. A kiválasztott vállalatok hat tagállamban találhatók (Olaszországban, Spanyolországban, Lengyelországban, Portugáliában, Németországban és Franciaországban), amelyek együttesen a teljes uniós termelés több mint 90 %-át képviselik. Ez a minta az együttműködő gyártók teljes termelésének a 24 %-át és a teljes uniós termelésnek a 7 %-át képviseli.
            
         
               (12)
            
            
               A vizsgálat során a mintába felvett lengyel vállalat úgy döntött, hogy megszünteti az együttműködését a vizsgálattal. A Bizottság nem talált másik együttműködő lengyel gyártót.
            
         
               (13)
            
            
               A lengyel gyártó visszalépése ellenére – a (8) és a (10) preambulumbekezdésben említett valamennyi szempontot figyelembe véve – a minta továbbra is igen reprezentatív maradt. Ezért úgy határoztak, hogy az eljárás öt tagállam kilenc gyártójával is folytatható.
            
         
               (14)
            
            
               A panaszosok kérték, hogy a nevüket ne hozzák nyilvánosságra. A Bizottság a kérést elfogadta.
            
         2.3.   Mintavétel az importőrök körében
   
   
               (15)
            
            
               A Bizottsághoz 24 válasz érkezett az importőröktől. Három nagy importőrt kizártak a mintavételből: két vállalat kínai exportőrökkel, egy pedig egy uniós gyártóval állt kapcsolatban (a behozatal a gyártó teljes értékesítéséhez viszonyítva elenyésző).
            
         
               (16)
            
            
               A független együttműködő importőrök a Kínából származó összes behozatal mintegy 6 %-át képviselik.
            
         
               (17)
            
            
               Hét vállalatot vettek fel a mintába, amelyek a független együttműködő vállalatok által lebonyolított behozatal 95 %-át képviselik. Az egyik vállalat az érintett termék felhasználója is egyben. A minta a földrajzi megoszlás tekintetében is reprezentatívnak tekinthető. Azokat a tagállamokat foglalja magában, amelyek az Unióba érkező behozatal több mint 49 %-át képviselik, ami szintén alátámasztja a minta reprezentatív jellegét.
            
         2.4.   Kitöltött kérdőívek és ellenőrzések
   
   
               (18)
            
            
               Annak érdekében, hogy lehetővé tegyék a mintába felvett kínai exportőr gyártóknak piacgazdasági elbánás vagy egyéni elbánás iránti kérelem benyújtását – amennyiben ezt igénylik –, a Bizottság formanyomtatványokat küldött a mintába felvett exportőr gyártóknak. A mintába felvett exportőr gyártók egy csoportja az alaprendelet 2. cikkének (7) bekezdése értelmében piacgazdasági elbánást igényelt, illetve egyéni elbánást kért arra az esetre, ha a vizsgálat azt állapítaná meg, hogy nem felelnek meg a piacgazdasági elbánás feltételeinek. Az exportőr gyártók többi csoportja csak egyéni elbánást kért.
            
         
               (19)
            
            
               Egyéni vizsgálatra irányuló kérelem nyolc, a mintavételbe be nem vont vállalattól, illetve kapcsolt vállalatok csoportjától érkezett. Az ideiglenes szakaszban ezen kérelmek vizsgálata túlságosan nehézkes lett volna. A Bizottság a végleges szakaszban dönt arról, hogy ezen vállalatok valamelyikét egyéni vizsgálatban részesíti-e.
            
         
               (20)
            
            
               A Bizottság kérdőíveket küldött a mintába felvett exportőr gyártóknak, illetve azoknak a mintavételbe be nem vont exportőr gyártóknak, akik jelezték, hogy az alaprendelet 17. cikkének (3) bekezdése alapján egyéni vizsgálatot kérnek, továbbá a mintába felvett uniós gyártóknak, az együttműködő független importőröknek és valamennyi ismert uniós felhasználónak.
            
         
               (21)
            
            
               A mintába felvett exportőr gyártók három csoportja, a mintavételbe be nem vont nyolc exportőr gyártó, illetve exportőr gyártók csoportja, a mintába felvett kilenc uniós gyártó és exportőr gyártóval kapcsolatban nem álló öt importőr küldött vissza kitöltött kérdőíveket. Beadványok érkeztek az európai gyártók szövetségétől (Cerame-Unie), a gyártók nemzeti szövetségeitől, importőröktől, illetve importőrök és felhasználók szövetségeitől.
            
         
               (22)
            
            
               A Bizottság megvizsgálta és ellenőrizte a piacgazdasági elbánás és az egyéni elbánás elemzéséhez, valamint az uniós érdek tekintetében kárt okozó dömping ideiglenes megállapításához szükséges valamennyi információt és ellenőrző látogatásokat tett a mintába felvett kilenc uniós gyártó, illetve az alábbi vállalatok telephelyein:
               
                           a)
                        
                        
                           
                              Kínai exportőr gyártók
                           
                           
                                       —
                                    
                                    
                                       Becarry-csoport, amely az alábbi vállalatokból áll:
                                       
                                                   —
                                                
                                                
                                                   Foshan Becarry Ceramics Co., Ltd
                                                
                                             
                                                   —
                                                
                                                
                                                   Heyuan Becarry Ceramics Co., Ltd
                                                
                                             
                                                   —
                                                
                                                
                                                   Heyuan Hairi Ceramic Co., Ltd
                                                
                                             
                                                   —
                                                
                                                
                                                   Shandong Yadi Ceramics Co., Ltd.
                                                
                                             
                                 
                                       —
                                    
                                    
                                       Xinruncheng-csoport, amely az alábbi vállalatokból áll:
                                       
                                                   —
                                                
                                                
                                                   Guangdong Xinruncheng Ceramics Co., Ltd.
                                                
                                             
                                                   —
                                                
                                                
                                                   Foshan City Nanhai Chongfa Ceramics Co. Ltd
                                                
                                             
                                 
                                       —
                                    
                                    
                                       Wonderful-csoport, amely az alábbi vállalatokból áll:
                                       
                                                   —
                                                
                                                
                                                   Dongguan City Wonderful Ceramics Industrial Park Co., Ltd
                                                
                                             
                                                   —
                                                
                                                
                                                   Guangdong Jiamei Ceramics Co., Ltd
                                                
                                             
                                                   —
                                                
                                                
                                                   Qingyuan Gani Ceramics Co. Ltd
                                                
                                             
                                                   —
                                                
                                                
                                                   Foshan Gani Ceramics Co. Ltd
                                                
                                             
                                                   —
                                                
                                                
                                                   Giavelli S.r.l., egy kapcsolatban álló olasz importőr
                                                
                                             
                                 
                     
                           b)
                        
                        
                           
                              Kereskedők Kínában
                           
                           
                                       —
                                    
                                    
                                       Foshan Changwei Enterprise Co., Ltd.
                                    
                                 
                     
                           c)
                        
                        
                           
                              Kereskedők Hongkongban
                           
                           
                                       —
                                    
                                    
                                       Cayenne Trading International Ltd.
                                    
                                 
                                       —
                                    
                                    
                                       Great Prosperity Development Ltd.
                                    
                                 
                                       —
                                    
                                    
                                       Good East Development Ltd.
                                    
                                 
                     
                           d)
                        
                        
                           
                              Független importőrök
                           
                           
                                       —
                                    
                                    
                                       Enmon GmbH, Németország
                                    
                                 
                     
                           e)
                        
                        
                           
                              A gyártók nemzeti szövetségei
                           
                           
                                       —
                                    
                                    
                                       Confindustria Ceramica (Olaszország)
                                    
                                 
                                       —
                                    
                                    
                                       Spanish Ceramic Tile Manufacturer’s Association (ASCER)
                                    
                                 
                                       —
                                    
                                    
                                       APICER (Portugália)
                                    
                                 
                     
         
               (23)
            
            
               Annak érdekében, hogy a piacgazdasági elbánásban nem részesíthető kínai exportőr gyártók részére a rendes értéket megállapítsák, két gyártó telephelyén ellenőrző látogatásra került sor a rendes értéknek az Egyesült Államokból mint analóg országból származó adatok alapján történő megállapítása céljából. Ezek a gyártók kérték kilétük bizalmas kezelését.
            
         3.   Vizsgálati időszak
   
   
               (24)
            
            
               A dömping és a kár vizsgálata a 2009. április 1. és 2010. március 31. közötti időszakra (a továbbiakban: a vizsgálati időszak) irányult. A kár felmérése szempontjából lényeges tendenciák vizsgálata a 2007. január 1-jétől a vizsgálati időszak végéig tartó időszakra (a továbbiakban: a figyelembe vett időszak) terjedt ki.
            
         B.   AZ ÉRINTETT TERMÉK ÉS A HASONLÓ TERMÉK
   
   1.   Érintett termék
   
   
               (25)
            
            
               Az érintett termék mázas és mázatlan kerámia út- és padlóburkoló lap, kályha- vagy falburkoló csempe, illetve mázas vagy mázatlan kerámiamozaik, kockakő és hasonló termék, alátéten is (a továbbiakban: kerámialap vagy érintett termék), amely jelenleg a 6907 10 00, 6907 90 20, 6907 90 80, 6908 10 00, 6908 90 11, 6908 90 20, 6908 90 31, 6908 90 51, 6908 90 91, 6908 90 93 és 6908 90 99 KN-kód alá tartozik.
            
         
               (26)
            
            
               A kerámialapokat főleg az építőiparban használják falak és padlók burkolására.
            
         2.   Hasonló termék
   
   
               (27)
            
            
               Az egyik fél azt állította, hogy a Kínából behozott termék és az uniós gazdasági ágazat által gyártott termék nem összehasonlítható.
            
         
               (28)
            
            
               Emlékeztetni kell arra, hogy a Bizottság az árak összehasonlítását a nyolc mutatóra épülő termékkód alapján megkülönböztetett terméktípusokra alapozta.
            
         
               (29)
            
            
               A szóban forgó fél az érveit a meghallgató tisztviselővel folytatott meghallgatás során ismertette. Érvelésében arra hivatkozott, hogy az uniós és a kínai burkolólapok a technológiák, az anyagok, a fényezés és a kivitel különbözősége miatt nem összehasonlíthatók. A fejlett gyártósorok szitanyomású és többféle színű, jó minőségű burkolólapokat állítanak elő. A vállalat képviselője kifejtette, hogy különböző nyomási technológiákat alkalmaznak szitanyomás, hengernyomás és tintasugaras nyomás esetén.
            
         
               (30)
            
            
               Annak ellenére, hogy a Bizottság kérte a termékek összehasonlíthatósági szempontjait részletesen kifejtő beadvány elkészítését, a szóban forgó fél nem igazolta állításait. Az összehasonlíthatóság javítására vonatkozó érvelést sem támasztotta alá semmilyen bizonyíték. Továbbá a szóban forgó fél maga is elismerte, hogy a további négy javasolt szempont figyelembevételével vizsgálandó terméktípusok a burkolólapok piacának mindössze 0,5 %-át képviselnék. Amint az a meghallgató tisztviselő által készített, az érintett vállalat álláspontját összefoglaló jelentésben is szerepel, az ugyanazon termékkód alá tartozó termékek fennmaradó 99,5 %-a hasonló.
            
         
               (31)
            
            
               A fent említettek szerint a szóban forgó fél sem a további szempontok figyelembevételének szükségességét, sem azok árakra gyakorolt lehetséges hatásait nem támasztotta alá. Az érintett terméktípusok elhanyagolható piaci részesedésére tekintettel, illetve figyelembe véve, hogy a szóban forgó fél egyértelműen elismerte, hogy az érintett termékkód alá tartozó burkolólapok 99,5 %-a hasonló, ideiglenesen elvetették az arra vonatkozó kérelmet, hogy a termékkódok szerkezetében további szempontokat vegyenek figyelembe.
            
         
               (32)
            
            
               Megállapították, hogy a kínai piacon, az ideiglenesen analóg országnak tekintett Egyesült Államok piacán, továbbá az Unióban az uniós gyártók által előállított és értékesített termékek és az érintett termék alapvető fizikai és műszaki jellemzői és felhasználási formái megegyeznek. Ezért ezeket a termékeket az alaprendelet 1. cikkének (4) bekezdése értelmében ideiglenesen hasonló terméknek tekintik.
            
         C.   DÖMPING
   
   1.   Piacgazdasági elbánás
   
   
               (33)
            
            
               Az alaprendelet 2. cikke (7) bekezdésének b) pontja értelmében a Kínából származó behozatalokra vonatkozó dömpingellenes vizsgálatok során a rendes értéket az említett cikk (1)–(6) bekezdése szerint állapítják meg azon gyártók tekintetében, amelyekről megállapítást nyer, hogy teljesítik az alaprendelet 2. cikke (7) bekezdésének c) pontjában megállapított kritériumokat. Ezeket a kritériumokat röviden – a tájékozódás megkönnyítése érdekében – az alábbiakban foglaljuk össze:
               
                           1.
                        
                        
                           a vállalat döntéseit piaci jelzések alapján, jelentős állami beavatkozás nélkül hozzák meg, továbbá a költségek a piaci értékeket tükrözik;
                        
                     
                           2.
                        
                        
                           a vállalat átlátható könyvelést vezet, amelyet a nemzetközi számviteli standardoknak megfelelően független könyvvizsgálat alá vetnek, és amelyet minden területen alkalmaznak;
                        
                     
                           3.
                        
                        
                           nem állnak fenn a korábbi, nem piacgazdasági rendszerből áthozott jelentős torzulások;
                        
                     
                           4.
                        
                        
                           a csődeljárásról és a tulajdonjogról szóló törvények garantálják a stabilitást és a jogbiztonságot; és
                        
                     
                           5.
                        
                        
                           az árfolyamok átváltása piaci árfolyamon történik.
                        
                     
         
               (34)
            
            
               Az alaprendelet 2. cikkének (7) bekezdése alapján a kínai exportőr gyártók két csoportja kérte a piacgazdasági elbánást.
            
         
               (35)
            
            
               Megállapítást nyert, hogy az egyik csoportot állítólagosan alkotó felek (két gyártó; egy kínai és egy hongkongi kereskedő) valójában nem is állnak egymással kapcsolatban. Ez alapján a két kínai gyártó (a Becarry-csoport és a Shandong Yadi Ceramics Co. Ltd.) piacgazdasági elbánásra irányuló kérelmét külön kezelték.
            
         
               (36)
            
            
               A másik vállalatcsoportot, nevezetesen a Wonderful-csoportot illetően, amely az ugyanazon holdingvállalat tulajdonában lévő két gyártócsoportot foglalja magában, csak az egyik csoport kért piacgazdasági elbánást, a másik az egyéni elbánást kérelmezte. Mivel a piacgazdasági elbánást egy csoport minden tagjának kérnie kell és kritériumait a csoport összes tagjának teljesítenie kell, a piacgazdasági elbánásra irányuló kérelem hiányos volt, ezért nem vették figyelembe. A csoportot így nem részesítették piacgazdasági elbánásban.
            
         
               (37)
            
            
               A Becarry-csoportot illetően a vizsgálat az első kritériummal kapcsolatban megállapította, hogy a gyártó működési engedélye exportkorlátozást tartalmaz, amit a gyakorlatban is alkalmaztak. Ezért úgy kell tekinteni, hogy az értékesítéssel kapcsolatos döntéseket nem szabadon, hanem jelentős állalmi beavatkozás mellett hozták meg. Ezenkívül a csoportba tartozó számos vállalat esetében nem tudták megállapítani, hogy az indulótőkét befizették-e és hogy ki volt a befizető. A 2. kritériumot illetően a számviteli ellenőrzés súlyos hiányosságokat tárt fel, amelyek nem szerepeltek a könyvvizsgálói jelentésben. Végezetül a 3. kritériummal kapcsolatosan megállapították, hogy a nem piacgazdasági rendszer számos torzulást okozott, mivel a főbb eszközök számviteli nyilvántartása és értékcsökkenése nem volt megfelelő, illetve a vállalat földhasználati jogának kifizetését nem tudták igazolni.
            
         
               (38)
            
            
               A Shandong Yadi Ceramics Co., Ltd. vállalatot illetően a vizsgálat az első kritériummal kapcsolatban megállapította, hogy a vállalat nem tudta igazolni, hogy az indulótőkét az alapításkor befizették és hogy ki volt a befizető. Így nem lehetett kizárni, hogy a pénzeszközök egy részét az állam finanszírozta. A 2. kritérium vonatkozásában a számviteli nyilvántartások súlyos hiányosságokat mutattak, amelyek nem szerepeltek a könyvvizsgálói jelentésben, ezért úgy tekintették, hogy a könyvelés ellenőrzését nem a nemzetközi számviteli standardokkal összhangban végezték. Végezetül a 3. kritériummal kapcsolatban megállapították, hogy a nem piacgazdasági rendszer számos torzulást okozott, mivel a vállalat nem tudta igazolni, hogy fizetett a földhasználati jogáért, illetve bizonyos eszközökért.
            
         
               (39)
            
            
               A Bizottság elküldte a piacgazdasági elbánással kapcsolatos megállapításait az érintett exportőr gyártóknak, a kínai hatóságoknak és a panaszosoknak, és felkérte őket, hogy tegyék meg észrevételeiket.
            
         
               (40)
            
            
               A piacgazdasági elbánásra vonatkozó megállapítások közzététele után észrevételek érkeztek a mintavételbe bevont két olyan exportőr gyártótól, akiket a Bizottság nem részesített piacgazdasági elbánásban. Ezek az észrevételek azonban nem változtattak a Bizottság megállapításain, mivel azokat csak részben próbálták cáfolni és az észrevételek alátámasztására nem nyújtottak be további bizonyítékokat.
            
         2.   Egyéni elbánás
   
   
               (41)
            
            
               Az alaprendelet 2. cikke (7) bekezdésének a) pontja alapján az említett cikk hatálya alá tartozó országok vonatkozásában adott esetben országos vámot állapítanak meg, kivéve azokat az eseteket, amikor a vállalatok bizonyítani tudják, hogy az alaprendelet 9. cikkének (5) bekezdésében meghatározott feltételeknek megfelelnek. Kizárólag tájékoztatás céljából az alábbiakban röviden összefoglaljuk ezeket a feltételeket:
               
                           —
                        
                        
                           teljes mértékben vagy részben külföldi tulajdonban lévő vállalkozás vagy vegyes vállalat esetén az exportőrök szabadon hazatelepíthetik a tőkét és a nyereséget,
                        
                     
                           —
                        
                        
                           az exportárakat és exportmennyiségeket, valamint az értékesítési feltételeket szabadon határozzák meg,
                        
                     
                           —
                        
                        
                           a részvények többsége magánszemélyek tulajdonában van. Azoknak az állami tisztviselőknek, akik az igazgatótanácsban foglalnak helyet vagy főbb vezetői pozíciót töltenek be, kisebbségben kell lenniük, illetve bizonyítani kell, hogy a vállalat kellőképpen független az állami befolyástól,
                        
                     
                           —
                        
                        
                           az árfolyamok átváltása piaci árfolyamon történik, és
                        
                     
                           —
                        
                        
                           az állami beavatkozás nem olyan mértékű, amely lehetővé teszi az intézkedések kijátszását olyan esetben, amikor egyedi exportőrökre eltérő vámtételeket határoznak meg.
                        
                     
         
               (42)
            
            
               A piacgazdasági elbánást kérő, mintába felvett exportőr gyártók – a Becarry-csoport és a Shandong Yadi Ceramics Co., Ltd. – egyéni elbánást is kértek arra az esetre, ha piacgazdasági elbánásban nem részesülhetnének. A Wonderful-csoport és a Xinruncheng-csoport szintén egyéni elbánást kért.
            
         
               (43)
            
            
               A Becarry-csoporttal kapcsolatban megállapították, hogy a fenti (37) preambulumbekezdésben említett exportkorlátozás miatt az értékesítési döntéseket nem szabadon hozzák meg, így az egyéni elbánásra irányuló kérelmüket elutasították.
            
         
               (44)
            
            
               A többi exportőr gyártó vonatkozásában megállapították, hogy teljesítik az alaprendelet 9. cikkének (5) bekezdésében foglalt feltételeket, így egyéni elbánásban részesülhettek. A rendelkezésre álló információk alapján ideiglenesen megállapítást nyert, hogy a mintába felvett alábbi kínai exportőr gyártók az egyéni elbánásra vonatkozó, az alaprendelet 9. cikkének (5) bekezdésében meghatározott valamennyi követelménynek eleget tesznek.
               
                           —
                        
                        
                           Shandong Yadi Ceramics Co., Ltd.
                        
                     
                           —
                        
                        
                           Xinruncheng-csoport
                        
                     
                           —
                        
                        
                           Wonderful-csoport
                        
                     
         3.   Rendes érték
   
   a)   Az analóg ország kiválasztása
   
   
               (45)
            
            
               Az alaprendelet 2. cikke (7) bekezdésének a) pontja szerint a rendes értéket a piacgazdasági elbánásban nem részesülő exportőr gyártók esetében egy analóg ország belföldi árai vagy számtanilag képzett értéke alapján kell megállapítani.
            
         
               (46)
            
            
               A Bizottság az eljárás megindításáról szóló értesítésben jelezte azt a szándékát, hogy a Kína részére megállapítandó rendes érték tekintetében az Egyesült Államokat használja megfelelő analóg országként, és felkérte az érdekelt feleket, hogy tegyék meg az ezzel kapcsolatos észrevételeiket.
            
         
               (47)
            
            
               Számos észrevétel érkezett és több országot is javasoltak alternatívaként, különösen Brazíliát, Törökországot, Nigériát, Thaiföldet és végül Indonéziát.
            
         
               (48)
            
            
               A Bizottság ezért úgy határozott, hogy együttműködést kezdeményez ezen országok, többek között az Egyesült Államok ismert gyártóival. A kérdőívre azonban az érintett termék egyesült államokbeli gyártói közül mindössze ketten válaszoltak. A thaiföldi gyártó is hiányos kérdőívet küldött be, és termékkínálata sem volt megfelelően összehasonlítható az együttműködő kínai gyártó termékeivel.
            
         
               (49)
            
            
               A vizsgálat feltárta, hogy az Egyesült Államok az érintett termék vonatkozásában versenyképes piac. Az Egyesült Államokban számos gyártó működik, és a behozatal mennyisége jelentős. A vizsgálat során azt is megállapították, hogy a Kínából, valamint az Egyesült Államokból származó kerámialapok fizikai jellemzői és felhasználásuk alapvetően azonos, továbbá gyártási eljárásuk is hasonló.
            
         
               (50)
            
            
               Arra hivatkoztak, hogy mivel az Egyesült Államok piacára főleg a behozatal jellemző, az Egyesült Államokban, illetve a Kínában gyártott kerámialapok a piac különböző szegmenseit célozzák meg. Így a belföldön gyártott terméktípusok, amelyek a rendes érték megállapításának alapjául kellene, hogy szolgáljanak, nem összehasonlíthatók azokkal a terméktípusokkal, amelyeket Kína az Unióba exportál. A vizsgálat azonban azt mutatta, hogy az Egyesült Államokban számos olyan terméktípust állítanak elő, amelyek a fenti (49) preambulumbekezdésben említettek szerint hasonlóak a Kínában gyártott és onnan exportált terméktípusokhoz.
            
         
               (51)
            
            
               Azzal is érveltek, hogy az Egyesült Államok viszonylag kis szerepet tölt be a kerámialapok világpiacán. Ugyanakkor 2009-ben mintegy 600 millió m2 mennyiséget gyártottak belföldön, ami jelentősnek tekinthető. Összehasonlításként Kína, a világ legjelentősebb gyártója, 2 milliárd m2 mennyiséget állított elő ugyanabban az időszakban.
            
         
               (52)
            
            
               Az egyik fél azt állította, hogy az Egyesült Államokban szigorú minőségi előírások vannak érvényben, és eredményes nem tarifális akadályokat gördítettek a kínai behozatal útjába. A vizsgálat során ugyanakkor feltárták, hogy az Egyesült Államokba irányuló, Kínából történő behozatal a fent említettek szerint igen nagy arányú, és az egyesült államokbeli fogyasztás jelentős részét képviseli. Ezért elvetették azt az állítást, hogy az Egyesült Államokban a nem tarifális akadályok befolyásolják a behozatalt és a versenyt.
            
         
               (53)
            
            
               Az együttműködő két egyesült államokbeli gyártó beadványaiban szereplő adatokat a helyszínen ellenőrizték. Végül az egyik felkeresett gyártó adatait vették figyelembe, mivel azokat megbízhatónak találták ahhoz, hogy a rendes érték megállapításának alapjául szolgáljanak. A másik gyártótól származó információkat nem találták megbízhatónak és elvetették azokat, mivel ez a gyártó a belföldi értékesítéseinek csak egy részéről számolt be és a költségeit nem lehetett megfelelően összeegyeztetni a könyveléssel.
            
         
               (54)
            
            
               Ezért ideiglenesen megállapították, hogy az Egyesült Államok az alaprendelet 2. cikkének (7) bekezdése alapján megfelelő és ésszerű analóg ország.
            
         b)   A rendes érték meghatározása
   
   
               (55)
            
            
               Az alaprendelet 2. cikke (7) bekezdésének a) pontja értelmében a rendes értéket az analóg ország gyártójától kapott ellenőrzött információk alapján az alábbiak szerint állapították meg.
            
         
               (56)
            
            
               Az egyesült államokbeli gyártónak a hasonló termékre vonatkozó belföldi értékesítése a volumen tekintetében reprezentatívnak minősült az együttműködő exportőr gyártók által az Unióba exportált érintett termékkel összehasonlítva.
            
         
               (57)
            
            
               Megállapítást nyert, hogy a vizsgálati időszakban az egyesült államokbeli gyártó által előállított hasonló termékek valamennyi típusát a belföldi piacon a szokásos kereskedelmi csatornákon független vásárlóknak értékesítették. Az Egyesült Államokban gyártott és értékesített hasonló termék, valamint a Kínából az Unióba exportált érintett termék minőségbeli különbségei miatt néhány terméktípus vonatkozásában úgy ítélték meg, hogy a számtanilag képzett rendes érték megállapítása alkalmasabb módszer arra, hogy ezeket a különbségeket figyelembe lehessen venni és a (61) preambulumbekezdésben említett megfelelő összehasonlítást biztosítani tudják.
            
         
               (58)
            
            
               A rendes értéket úgy számították ki, hogy az egyesült államokbeli gyártó termelési költségeit az értékesítési, általános és igazgatási költséggel, illetve a nyereséggel növelték. Az értékesítési, általános és igazgatási költségek, illetve a nyereség megállapításához az alaprendelet 2. cikke (6) bekezdésének megfelelően az egyesült államokbeli gyártó hasonló termékének a gyártására, valamint a szokásos kereskedelmi forgalomban történő értékesítésére vonatkozó tényleges adatokat vették alapul.
            
         c)   Az exportőr gyártók exportárai
   
   
               (59)
            
            
               A mintába felvett kínai exportőrök exportárait az első független fogyasztó által ténylegesen fizetett vagy fizetendő exportár alapján állapították meg. Amennyiben az értékesítés egy kapcsolatban álló uniós importőrön keresztül valósult meg, úgy az árakat az alaprendelet 2. cikkének (9) bekezdése alapján határozták meg. A behozatal és a viszonteladás között felmerült költségek, többek között az értékesítési, általános és igazgatási költségek, valamint a nyereség vonatkozásában kiigazításokat végeztek. A haszonkulcs tekintetében az érintett termék független importőre által realizált nyereséget vették alapul, mivel az exportőr gyártó és a vele kapcsolatban álló importőr között fennálló kapcsolat miatt az importőr tényleges hasznát nem tekintették megbízhatónak.
            
         d)   Összehasonlítás
   
   
               (60)
            
            
               A dömpingkülönbözetet úgy határozták meg, hogy a mintába felvett exportőrök gyártelepi exportárait összehasonlították a belföldi értékesítési árakkal, illetve adott esetben a számtanilag képzett rendes értékkel.
            
         
               (61)
            
            
               A rendes érték és az exportár megfelelő összehasonlíthatóságának érdekében kiigazítások formájában biztosították az árakat érintő különbségek és az ár összehasonlíthatóságának a figyelembevételét az alaprendelet 2. cikkének (10) bekezdésének megfelelően. A rendes értéket az alacsonyabb költségű, nem porcelánból készült lapok jellemzőinek – főleg az eredeti márkák és a nem analóg ország gyártója által előállított különböző típusok minőségbeli különbségeiből adódó – eltérései vonatkozásában kiigazították. Adott esetben további kiigazításokat alkalmaztak a tengeri szállítási, biztosítási, kezelési és egyéb költségek, csomagolási, banki és hitelköltségek, valamint a jutalékok esetében, amennyiben úgy ítélték meg, hogy azok ésszerűek, pontos és igazolt bizonyítékokkal alátámasztottak.
            
         4.   Dömpingkülönbözetek
   
   a)   A mintába felvett egyéni elbánásban részesülő együttműködő exportőr gyártók esetében megállapított dömpingkülönbözet
   
   
               (62)
            
            
               Az alaprendelet 2. cikke (11) és (12) bekezdésének megfelelően a mintába felvett egyéni elbánásban részesülő együttműködő exportőr gyártók esetében a dömpingkülönbözet megállapítására úgy került sor, hogy az analóg ország vonatkozásában megállapított, súlyozott átlaggal számított rendes értéket összehasonlították az egyes vállalatok által az Unióba exportált érintett termékek fentiek szerint meghatározott exportárának súlyozott átlagával.
            
         
               (63)
            
            
               Ez alapján az ideiglenes dömpingkülönbözet a vámfizetés előtti, uniós határparitáson számított CIF-ár százalékában kifejezve a következő:
               
                            
                        
                        
                           Ideiglenes dömpingkülönbözet
                        
                     
                           Xinruncheng-csoport
                        
                        
                           35,5 %
                        
                     
                           Shandong Yadi Ceramics Co., Ltd.
                        
                        
                           36,6 %
                        
                     
                           Wonderful-csoport
                        
                        
                           26,2 %
                        
                     
         b)   Minden más együttműködő exportőr gyártó esetében megállapított dömpingkülönbözet
   
   
               (64)
            
            
               A mintavételbe be nem vont többi együttműködő kínai exportőr gyártó esetében a dömpingkülönbözetet az alaprendelet 9. cikkének (6) bekezdése alapján a mintába felvett exportőr gyártók dömpingkülönbözetének súlyozott átlaga alapján számították ki.
            
         
               (65)
            
            
               A mintába felvett, de egyéni elbánásban nem részesülő együttműködő kínai exportőr gyártó (Heyuan Becarry Ceramics Co., Ltd.) esetében a dömpingkülönbözetet a fenti (64) preambulumbekezdésben meghatározottak szerint állapították meg.
            
         c)   Minden más (együtt nem működő) exportőr gyártó esetében megállapított dömpingkülönbözet
   
   
               (66)
            
            
               Minden más, együtt nem működő kínai exportőr gyártó esetében az országos dömpingkülönbözetet egy reprezentatív terméktípust előállító együttműködő exportőr gyártó esetében megállapított legmagasabb dömpingkülönbözet alapján határozták meg.
            
         
               (67)
            
            
               Ez alapján a minta súlyozott átlagával számított ideiglenes dömpingkülönbözet és az országos dömpingkülönbözet a vámfizetés előtti, uniós határparitáson számított CIF-ár százalékában kifejezve a következő:
               
                           A minta súlyozott átlaga a mintavételbe be nem vont, illetve egyéni elbánásban nem részesülő együttműködő exportőr gyártók esetében (lásd az I. mellékletet)
                        
                        
                           32,3 %
                        
                     
                           A fennmaradó dömpingkülönbözet az együtt nem működő exportőr gyártók esetében
                        
                        
                           73,0 %
                        
                     
         D.   KÁROKOZÁS
   
   1.   Az uniós gyártás és az uniós gazdasági ágazat
   
   
               (68)
            
            
               A (8) preambulumbekezdésben említettek szerint az uniós kerámialap-ágazat igen széttagolt. Kerámialapokat több mint ötszáz gyártó állít elő.
            
         
               (69)
            
            
               A fent említettek szerint az uniós gazdasági ágazatot három szegmensre osztották: kisvállalkozások, középvállalkozások és nagyvállalatok. A kisvállalkozások adják az uniós termelés felét.
            
         
               (70)
            
            
               Becslések szerint a nemzeti és az európai szövetségektől származó adatok az uniós termelés mintegy 75 %-át foglalják magukban. Ezeket az adatokat összevetették a független gyártóktól és a nemzeti szövetségektől származó adatokkal, illetve olyan statisztikai forrásokkal is, mint a Prodcom. A fennmaradó termelés volumenét és értékét az ugyanezen forrásokból származó információk alapján extrapolálták. Ezek alapján megállapították, hogy a teljes uniós termelés a vizsgálati időszakban 895 millió m2 volt. Az alaprendelet 4. cikkének (1) bekezdése, illetve 5. cikkének (4) bekezdése értelmében (a teljes uniós termelést képviselő) összes uniós gyártó alkotja az uniós gazdasági ágazatot (a továbbiakban: uniós gazdasági ágazat).
            
         2.   Uniós fogyasztás
   
   
               (71)
            
            
               Az uniós fogyasztást úgy állapították meg, hogy az Eurostat adatain alapuló behozatalhoz hozzáadták az uniós gyártók uniós piacon lebonyolított értékesítését. Az érintett termék összes uniós értékesítésére vonatkozó adatok a gyártók nemzeti és európai szövetségeinek ellenőrzött adatain alapulnak. A teljes uniós értékesítés megállapításához az extrapolálást a szövetségek, illetve a Prodcom adatai alapján végezték.
            
         
               (72)
            
            
               A figyelembe vett időszakban, azaz 2007 és a vizsgálati időszak között az uniós fogyasztás 29 %-kal csökkent, és a 13 %-os legnagyobb visszaesés 2007 és 2008 között következett be. A vizsgálati időszakban a fogyasztás 2009-hez viszonyítva 8 %-kal esett vissza.
               
                  1.   táblázat
               
               
                  Fogyasztás
               
               
                           Mennyiség (ezer m2)
                        
                        
                           2007
                        
                        
                           2008
                        
                        
                           2009
                        
                        
                           Vizsgálati időszak
                        
                     
                           + teljes behozatal
                        
                        
                           157 232
                        
                        
                           140 715
                        
                        
                           115 676
                        
                        
                           119 689
                        
                     
                           + az uniós piacon értékesített uniós termelés
                        
                        
                           1 275 486
                        
                        
                           1 099 092
                        
                        
                           992 204
                        
                        
                           895 140
                        
                     
                           
                              Index (2007 = 100)
                           
                        
                        
                           
                              100
                           
                        
                        
                           
                              86
                           
                        
                        
                           
                              78
                           
                        
                        
                           
                              70
                           
                        
                     
                           = Fogyasztás
                        
                        
                           1 432 718
                        
                        
                           1 239 807
                        
                        
                           1 107 880
                        
                        
                           1 014 829
                        
                     
                           
                              Index (2007 = 100)
                           
                        
                        
                           
                              100
                           
                        
                        
                           
                              87
                           
                        
                        
                           
                              77
                           
                        
                        
                           
                              71
                           
                        
                     
                           évenkénti visszaesés
                        
                        
                            
                        
                        
                           – 13 %
                        
                        
                           – 11 %
                        
                        
                           – 8 %
                        
                     
         3.   A Kínából származó behozatal
   
   3.1.   Az érintett termék mennyisége, piaci részesedése és importára
   
   
               (73)
            
            
               A Kínából származó behozatal mennyisége, piaci részesedése és átlagos importára a következők szerint alakult. A mennyiségre és az árakra vonatkozó tendenciák az Eurostat adatain alapulnak.
               
                  2.   táblázat
               
               
                  A Kínából származó behozatal
               
               
                           Mennyiség (ezer m2)
                        
                        
                           2007
                        
                        
                           2008
                        
                        
                           2009
                        
                        
                           Vizsgálati időszak
                        
                     
                           Az érintett országból származó behozatal mennyisége
                        
                        
                           68 081
                        
                        
                           65 122
                        
                        
                           62 120
                        
                        
                           66 023
                        
                     
                           
                              Index (2007 = 100)
                           
                        
                        
                           
                              100
                           
                        
                        
                           
                              96
                           
                        
                        
                           
                              91
                           
                        
                        
                           
                              97
                           
                        
                     
                           Évenkénti alapon
                        
                        
                            
                        
                        
                           – 4 %
                        
                        
                           – 5 %
                        
                        
                           + 6 %
                        
                     
                           Az érintett országból származó behozatal piaci részesedése
                        
                        
                           4,8 %
                        
                        
                           5,3 %
                        
                        
                           5,6 %
                        
                        
                           6,5 %
                        
                     
                           Az érintett országból származó behozatal ára (EUR/m2)
                        
                        
                           4,7
                        
                        
                           4,9
                        
                        
                           4,4
                        
                        
                           4,5
                        
                     
                           
                              Index (2007 = 100)
                           
                        
                        
                           
                              100
                           
                        
                        
                           
                              105
                           
                        
                        
                           
                              95
                           
                        
                        
                           
                              97
                           
                        
                     
                           Évenkénti alapon
                        
                        
                            
                        
                        
                           + 4 %
                        
                        
                           – 10 %
                        
                        
                           + 2 %
                        
                     
         
               (74)
            
            
               A Kínából származó behozatal a figyelembe vett időszak során 3 %-kal esett vissza, a vizsgálati időszakban pedig mintegy 66 millió m2 volt. A csökkenő tendencia összhangban van a fogyasztás visszaesésével, azonban a behozatal csökkenése sokkal kisebb mértékű, továbbá 2007 és 2009 között következett be. 2009 és a vizsgálati időszak között a Kínából származó behozatal mennyisége 6 %-kal növekedett. A figyelembe vett teljes időszakot tekintve a kínai behozatal piaci részesedése 35 %-kal emelkedett: a 2007. évi 4,8 %-ról a vizsgálati időszakban elért 6,5 %-ra.
            
         
               (75)
            
            
               A figyelembe vett időszak során a Kínából származó termékek ára 4 %-kal csökkent: 4,7 EUR/m2-ről 4,5 EUR/m2-re.
            
         3.2.   Áralákínálás
   
   
               (76)
            
            
               Az áralákínálás elemzése céljából az uniós gyártók uniós piacon független fogyasztók részére kínált, gyártelepi szintre kiigazított súlyozott átlagos értékesítési árait terméktípusonként összehasonlították a Kínából származó megfelelő behozatal első független uniós vásárló részére történő értékesítésének CIF-alapon megállapított és a meglévő vámokkal, az importálás utáni költségekkel és a kereskedelmi szinthez megfelelően kiigazított súlyozott átlagáraival.
            
         
               (77)
            
            
               Az összehasonlítás azt mutatta, hogy a Kínából származó érintett terméket a vizsgálati időszakban az uniós gazdasági ágazat áraihoz képest áralákínálással értékesítették az uniós piacon. Az uniós gazdasági ágazat árainak százalékában kifejezve az alákínálás mértéke 44 és 57 % között mozgott. A számításokat a mintába felvett uniós gyártók és kínai exportőr gyártók által szolgáltatott adatok alapján végezték.
            
         4.   A Kínától eltérő harmadik országokból származó behozatal
   
   
               (78)
            
            
               A figyelembe vett időszak során az egyéb harmadik országokból származó behozatal mennyiségét az alábbi táblázat mutatja. A mennyiségre és az árakra vonatkozó tendenciák az Eurostat adatain alapulnak.
               
                  3.   táblázat
               
               
                  Egyéb harmadik országokból származó behozatal
               
               
                            
                        
                        
                           2007
                        
                        
                           2008
                        
                        
                           2009
                        
                        
                           Vizsgálati időszak
                        
                     
                           Egyéb országokból származó behozatal (ezer m2)
                        
                        
                           89 151
                        
                        
                           75 593
                        
                        
                           53 557
                        
                        
                           53 665
                        
                     
                           
                              Index (2007 = 100)
                           
                        
                        
                           
                              100
                           
                        
                        
                           
                              85
                           
                        
                        
                           
                              60
                           
                        
                        
                           
                              60
                           
                        
                     
                           Az egyéb országokból származó behozatal piaci részesedése
                        
                        
                           6,2 %
                        
                        
                           6,1 %
                        
                        
                           4,8 %
                        
                        
                           5,3 %
                        
                     
                           Átlagár (EUR/m2)
                        
                        
                           4,38
                        
                        
                           4,94
                        
                        
                           5,35
                        
                        
                           5,35
                        
                     
                           
                              Index (2007 = 100)
                           
                        
                        
                           
                              100
                           
                        
                        
                           
                              113
                           
                        
                        
                           
                              122
                           
                        
                        
                           
                              122
                           
                        
                     
                           Törökországból származó behozatal (ezer m2)
                        
                        
                           50 210
                        
                        
                           44 590
                        
                        
                           30 930
                        
                        
                           31 343
                        
                     
                           Törökország piaci részesedése
                        
                        
                           3,5 %
                        
                        
                           3,6 %
                        
                        
                           2,8 %
                        
                        
                           3,1 %
                        
                     
                           Átlagár (EUR/m2)
                        
                        
                           4,35
                        
                        
                           4,75
                        
                        
                           5,25
                        
                        
                           5,32
                        
                     
                           A Kínától és Törökországtól eltérő harmadik országokból származó behozatal
                        
                        
                           38 941
                        
                        
                           31 002
                        
                        
                           22 627
                        
                        
                           22 322
                        
                     
                           
                              Index (2007 = 100)
                           
                        
                        
                           
                              100
                           
                        
                        
                           
                              80
                           
                        
                        
                           
                              58
                           
                        
                        
                           
                              57
                           
                        
                     
                           Átlagár (EUR/m2)
                        
                        
                           4,43
                        
                        
                           5,21
                        
                        
                           5,49
                        
                        
                           5,38
                        
                     
         
               (79)
            
            
               A figyelembe vett időszak során a harmadik országokból származó behozatal 40 %-kal esett vissza. Így ezeknek a behozataloknak a piaci részesedése 14 %-kal esett vissza: 6,2 %-ról 5,3 %-ra.
            
         
               (80)
            
            
               Meg kell jegyezni, hogy az egyéb harmadik országokból származó behozatal átlagára a figyelembe vett időszak során 22 %-kal emelkedett és (a vizsgálati időszakban 19 %-kal) továbbra is meghaladta a kínai export átlagos értékesítési árait.
            
         5.   Az uniós gazdasági ágazat helyzete
   
   5.1.   Általános észrevételek
   
   
               (81)
            
            
               Az alaprendelet 3. cikkének (5) bekezdése alapján a Bizottság minden olyan lényeges gazdasági tényezőt és mutatót megvizsgált, amely hatást gyakorol az uniós gazdasági ágazat helyzetére.
            
         
               (82)
            
            
               A makrogazdasági mutatókat (gyártás, kapacitás, kapacitáskihasználás, értékesítési volumen, piaci részesedés, növekedés és a dömpingkülönbözet nagysága) a teljes uniós gazdasági ágazat szintjén értékelték. A értékelést az európai és nemzeti szövetségek által szolgáltatott információk alapján végezték, és ezeket az adatokat összevetették a gyártóktól és a rendelkezésre álló hivatalos forrásokból származó adatokkal.
            
         
               (83)
            
            
               A mikrogazdasági mutatók (átlagos egységárak, foglalkoztatás, bérek, termelékenység, készletek, nyereségesség, pénzáramlás, beruházások, a beruházások megtérülése, tőkebevonási képesség) elemzését a mintába felvett uniós gyártók szintjén végezték. Az értékelés a tőlük származó, megfelelően ellenőrzött információk alapján történt.
            
         5.2.   Makrogazdasági mutatók
   
   5.2.1.   Gyártás, gyártókapacitás és kapacitáskihasználás
   
               (84)
            
            
               Az uniós gazdasági ágazat gyártása a figyelembe vett időszak során jelentősen, 32 %-kal esett vissza. Ez a visszaesés (a figyelembe vett időszakban) általánosságban tükrözte a fogyasztás (figyelembe vett időszakban bekövetkezett 29 %-os, lásd a fenti (72) preambulumbekezdést) csökkenését. Ugyanakkor egy eltérő tendenciát követett. 2007 és 2009 között 32 %-kal csökkent, és a 23 %-os legnagyobb visszaesés 2008 és 2009 között következett be. Ezt követően 2009 és a vizsgálati időszak között stabilizálódott.
               
                  4.   táblázat
               
               
                  A teljes uniós gyártás
               
               
                            
                        
                        
                           2007
                        
                        
                           2008
                        
                        
                           2009
                        
                        
                           Vizsgálati időszak
                        
                     
                           Mennyiség (ezer m2)
                        
                        
                            
                        
                        
                            
                        
                        
                            
                        
                        
                            
                        
                     
                           Gyártás
                        
                        
                           1 614 668
                        
                        
                           1 434 844
                        
                        
                           1 100 052
                        
                        
                           1 094 660
                        
                     
                           
                              Index (2007 = 100)
                           
                        
                        
                           
                              100
                           
                        
                        
                           
                              89
                           
                        
                        
                           
                              68
                           
                        
                        
                           
                              68
                           
                        
                     
         
               (85)
            
            
               Az uniós gazdasági ágazat gyártókapacitása 2007 és 2008 között 5 %-kal, majd 2008 és a vizsgálati időszak között 2 %-kal csökkent. Ennek eredményeként a kapacitáskihasználás 2007 és a vizsgálati időszak között 27 %-os általános visszaesést mutatott.
               
                  5.   táblázat
               
               
                  Gyártókapacitás és kapacitáskihasználás
               
               
                            
                        
                        
                           2007
                        
                        
                           2008
                        
                        
                           2009
                        
                        
                           Vizsgálati időszak
                        
                     
                           Mennyiség (ezer m2)
                        
                        
                            
                        
                        
                            
                        
                        
                            
                        
                        
                            
                        
                     
                           Gyártókapacitás
                        
                        
                           1 849 252
                        
                        
                           1 760 720
                        
                        
                           1 720 180
                        
                        
                           1 718 023
                        
                     
                           
                              Index (2007 = 100)
                           
                        
                        
                           
                              100
                           
                        
                        
                           
                              95
                           
                        
                        
                           
                              93
                           
                        
                        
                           
                              93
                           
                        
                     
                           Kapacitáskihasználás
                        
                        
                           87 %
                        
                        
                           81 %
                        
                        
                           64 %
                        
                        
                           64 %
                        
                     
                           
                              Index (2007 = 100)
                           
                        
                        
                           
                              100
                           
                        
                        
                           
                              93
                           
                        
                        
                           
                              73
                           
                        
                        
                           
                              73
                           
                        
                     
         5.2.2.   Értékesítési volumen és piaci részesedés
   
               (86)
            
            
               A gyártási volumen alakulásával összhangban az uniós gazdasági ágazat által az uniós piacon független fogyasztók részére történt értékesítés a figyelembe vett időszak során a fogyasztás visszaesésének mértékéhez hasonlóan, azaz 30 %-kal csökkent. Az uniós gazdasági ágazat értékesítése az évenkénti visszaesést illetően a fogyasztáshoz hasonló tendenciát követett.
               
                  6.   táblázat
               
               
                  A független fogyasztók részére történt értékesítés volumene
               
               
                            
                        
                        
                           2007
                        
                        
                           2008
                        
                        
                           2009
                        
                        
                           Vizsgálati időszak
                        
                     
                           Mennyiség (ezer m2)
                        
                        
                            
                        
                        
                            
                        
                        
                            
                        
                        
                            
                        
                     
                           Értékesítés az Unióban
                        
                        
                           1 275 486
                        
                        
                           1 099 092
                        
                        
                           992 204
                        
                        
                           895 140
                        
                     
                           
                              Index (2007 = 100)
                           
                        
                        
                           
                              100
                           
                        
                        
                           
                              86
                           
                        
                        
                           
                              78
                           
                        
                        
                           
                              70
                           
                        
                     
         
               (87)
            
            
               Az uniós gazdasági ágazat piaci részesedése a figyelembe vett időszak során 1 százalékponttal csökkent.
               
                  7.   táblázat
               
               
                  Uniós piaci részesedés
               
               
                            
                        
                        
                           2007
                        
                        
                           2008
                        
                        
                           2009
                        
                        
                           Vizsgálati időszak
                        
                     
                           Uniós piaci részesedés
                        
                        
                           89 %
                        
                        
                           89 %
                        
                        
                           90 %
                        
                        
                           88 %
                        
                     
                           
                              Index (2007 = 100)
                           
                        
                        
                           
                              100
                           
                        
                        
                           
                              100
                           
                        
                        
                           
                              101
                           
                        
                        
                           
                              99
                           
                        
                     
         5.2.3.   Foglalkoztatás és termelékenység
   
               (88)
            
            
               A foglalkoztatás 2007 és 2008 között 11 %-kal csökkent. A figyelembe vett időszakban 16 %-kal esett vissza.
               
                  8.   táblázat
               
               
                  Foglalkoztatás
               
               
                            
                        
                        
                           2007
                        
                        
                           2008
                        
                        
                           2009
                        
                        
                           Vizsgálati időszak
                        
                     
                           Átlagos időszak
                        
                        
                            
                        
                        
                            
                        
                        
                            
                        
                        
                            
                        
                     
                           Teljes foglalkoztatás
                        
                        
                           92 588
                        
                        
                           82 214
                        
                        
                           79 518
                        
                        
                           77 458
                        
                     
                           
                              Index (2007 = 100)
                           
                        
                        
                           
                              100
                           
                        
                        
                           
                              89
                           
                        
                        
                           
                              86
                           
                        
                        
                           
                              84
                           
                        
                     
         
               (89)
            
            
               Az uniós gazdasági ágazat munkaerő-állományának termelékenysége –teljesítmény/fő/évben számolva – 2007 és 2008 között stabil volt. 2008 és a vizsgálati időszak között 19 %-os termelékenység-csökkenés következett be, ami összefügg a gyártás visszaesésével.
               
                  9.   táblázat
               
               
                  Termelékenység
               
               
                            
                        
                        
                           2007
                        
                        
                           2008
                        
                        
                           2009
                        
                        
                           Vizsgálati időszak
                        
                     
                           Termelékenység (m2/év/fő)
                        
                        
                           17 439
                        
                        
                           17 453
                        
                        
                           13 834
                        
                        
                           14 132
                        
                     
                           
                              Index (2007 = 100)
                           
                        
                        
                           
                              100
                           
                        
                        
                           
                              100
                           
                        
                        
                           
                              79
                           
                        
                        
                           
                              81
                           
                        
                     
         5.2.4.   A dömpingkülönbözet nagysága
   
               (90)
            
            
               A dömpingkülönbözeteket az erről szóló fenti szakaszban ismertettük. Valamennyi megállapított dömpingkülönbözet jóval meghaladta a de minimis küszöböt. Továbbá – tekintettel a dömpingelt behozatal mennyiségére és áraira – a tényleges dömpingkülönbözetek hatása nem tekinthető elhanyagolhatónak.
            
         5.3.   Mikrogazdasági mutatók
   
   
               (91)
            
            
               A mikrogazdasági elemek (készletek, értékesítési árak, pénzáramlás, nyereségesség, a beruházások megtérülése, tőkebevonási képesség, beruházások és bérek) elemzését a független vállalatok, azaz a mintába bevont uniós gyártók szintjén végezték.
            
         5.3.1.   Általános észrevételek
   
               (92)
            
            
               Egyes mikrogazdasági mutatók (értékesítési ár, termelési költség, nyereségesség és a beruházások megtérülése, azaz az abszolút értéktől eltérően kifejezett mutatók, tehát a százalékos formában megadott értékek) esetében az adott szegmensbe tartozó, mintába felvett vállalatok eredményeit az adott szegmens teljes uniós termelésben elfoglalt részesedésével összhangban súlyozták (úgy, hogy a teljes kerámialap-ágazat egyes szegmenseihez különböző súlyokat rendeltek: kisvállalkozások esetében 52 %-ot, a középvállalkozások és a nagyvállalatok esetében pedig 24-24 %-ot). Így biztosították, hogy a kárelemzésnél a nagyvállalatok eredményei nem kerültek túlsúlyba és az elemzés az uniós termelés legnagyobb hányadát együttesen kitevő kisvállalatok helyzetét is megfelelően tükrözze.
            
         5.3.2.   Készletek
   
               (93)
            
            
               Noha az uniós gazdasági ágazat zárókészleteinek szintje a figyelembe vett időszak során abszolút értelemben véve 14 %-kal csökkent, a termelés százalékában kifejezve jelentősen (37 %-kal) emelkedett.
               
                  10.   táblázat
               
               
                            
                        
                        
                           2007
                        
                        
                           2008
                        
                        
                           2009
                        
                        
                           Vizsgálati időszak
                        
                     
                           Készletek (ezer m2)
                        
                        
                           48 554
                        
                        
                           50 871
                        
                        
                           39 689
                        
                        
                           41 887
                        
                     
                           
                              Index (2007 = 100)
                           
                        
                        
                           
                              100
                           
                        
                        
                           
                              105
                           
                        
                        
                           
                              82
                           
                        
                        
                           
                              86
                           
                        
                     
                           Készletek a termelés százalékában kifejezve
                        
                        
                           43 %
                        
                        
                           49 %
                        
                        
                           55 %
                        
                        
                           59 %
                        
                     
                           
                              Index (2007 = 100)
                           
                        
                        
                           
                              100
                           
                        
                        
                           
                              114
                           
                        
                        
                           
                              128
                           
                        
                        
                           
                              137
                           
                        
                     
         
               (94)
            
            
               A készletek növekedése a kár szempontjából sokatmondó tényező. Az ágazat vállalatai általában háromhavi termelésnek megfelelő készletet tartanak, a dömpingelt kínai behozatal nyomására azonban arra kényszerültek, hogy készleteiket hat hónapos termelésüknek megfelelő szintre emeljék. Ténylegesen megfigyelhető, hogy a készletek – a 2007. évi 43 %-ról a vizsgálati időszakban elért 59 %-os szintre – folyamatosan és egyenletesen emelkedtek.
            
         
               (95)
            
            
               Ez a készletszint-emelkedés azzal magyarázható, hogy a kínai exportőr gyártók homogén termékeket értékesítettek nagy tételben, míg az uniós gazdasági ágazat a termékek típusát, színét és méretét tekintve jóval szélesebb választékot kínált. A különleges megrendelések gyors teljesítése érdekében az uniós gazdasági ágazat gyártóinak növelnie kellett készleteit.
            
         5.3.3.   Értékesítési árak
   
               (96)
            
            
               Az uniós gazdasági ágazat értékesítési egységárai a figyelembe vett időszak során 10 %-kal emelkedtek.
               
                  11.   táblázat
               
               
                  Egységár az uniós piacon
               
               
                            
                        
                        
                           2007
                        
                        
                           2008
                        
                        
                           2009
                        
                        
                           Vizsgálati időszak
                        
                     
                           Az uniós értékesítés egységárai (EUR/m2)
                        
                        
                           8,0
                        
                        
                           8,4
                        
                        
                           8,7
                        
                        
                           8,8
                        
                     
                           
                              Index (2007 = 100)
                           
                        
                        
                           
                              100
                           
                        
                        
                           
                              104
                           
                        
                        
                           
                              108
                           
                        
                        
                           
                              110
                           
                        
                     
         
               (97)
            
            
               Az áremelkedés több tényező hatására következett be. Először is ellentételezni kellett a termelési költségek ugyanezen időszak alatt bekövetkezett 14 %-os növekedését (lásd a (106) preambulumbekezdést). Közrejátszott továbbá a növekvő készletszint (lásd a fenti (95) preambulumbekezdést) és az uniós gazdasági ágazat termékösszetételének változása. A kínai behozatal homogén termékek nagy tételére helyezte a hangsúlyt. Az uniós gazdasági ágazatnak így az érintett termék kis tételben történő értékesítésére kellett koncentrálnia olyan esetekben, ahol a kereslet kis mennyiségű, de különböző típusú, színű és méretű termékek széles választékára irányult.
            
         
               (98)
            
            
               Az egységárak emelkedése ellenére az uniós gazdasági ágazat nem érte el a célul kitűzött nyereséget. A kisvállalkozások szegmense valójában veszteséges volt.
            
         
               (99)
            
            
               A Kínából származó behozatal árainak alakulását a (75) preambulumbekezdésben ismertettük. Amint látható, ezek az árak az uniós gazdasági ágazat árainak mozgásához képest eltérő tendenciát követtek és következetesen azok alatt maradtak. A kínai behozatal árai a vizsgálati időszakban az uniós gazdasági ágazat áraihoz képest 50 %-kal alacsonyabbak voltak.
            
         5.3.4.   Nyereségesség, pénzáramlás, a beruházások megtérülése, tőkebevonási képesség, beruházások és bérek
   
               (100)
            
            
               A fent említettek szerint a termelési költségek növekedése meghaladta az értékesítési árak emelkedését. A figyelembe vett időszak során bekövetkezett 14 %-os költségnövekedés mellett az uniós gazdasági ágazat mindössze 9 %-kal tudta növelni az árait. A nyereségesség így a 2007. évi 3,9 %-ról a vizsgálati időszakban 0,4 %-ra esett vissza. Az ágazat 2009-ben érte el a legalacsonyabb nyereséget, amikor már nem tudta fedezni a költségeit és 1,2 %-os veszteséget realizált. A három szegmens közül mindez a kisvállalkozások szegmensére volt a legnagyobb hatással, amely 2008 óta veszteséges. A nagyvállalatoknak és a középvállalkozásoknak a nyereségesség jelentős csökkenése ellenére sikerült szerény, de nem fenntartható nyereséget elérnie.
            
         
               (101)
            
            
               A nagyvállalatok és a középvállalkozások nyereségét adatvédelmi szempontok miatt nem lehet nyilvánosságra hozni. A nagyvállalatok szegmensében a nyereségszámítás egy vállalat adatain alapult, míg a középvállalkozások eredményeinek közzététele más vállalatok számára is lehetővé tenné az egyéb szegmensek nyereségének kiszámítását, mivel a súlyozott összes nyereség ismert.
               
                  12.   táblázat
               
               
                  Nyereségesség, pénzáramlás, a beruházások megtérülése, beruházások és bérek
               
               
                            
                        
                        
                           2007
                        
                        
                           2008
                        
                        
                           2009
                        
                        
                           Vizsgálati időszak
                        
                     
                           A független fogyasztók számára történt uniós értékesítés nettó nyeresége (a nettó értékesítés %-a)
                        
                        
                           3,9 %
                        
                        
                           0,6 %
                        
                        
                           – 1,2 %
                        
                        
                           0,4 %
                        
                     
                           Pénzáramlás (ezer EUR)
                        
                        
                           86 663
                        
                        
                           55 131
                        
                        
                           41 599
                        
                        
                           40 256
                        
                     
                           
                              Index (2007 = 100)
                           
                        
                        
                           
                              100
                           
                        
                        
                           
                              64
                           
                        
                        
                           
                              48
                           
                        
                        
                           
                              46
                           
                        
                     
                           A beruházások megtérülése (nettó nyereség a beruházások nettó könyv szerinti értékének százalékában)
                        
                        
                           8,3 %
                        
                        
                           4,0 %
                        
                        
                           – 0,5 %
                        
                        
                           1,1 %
                        
                     
                           Nettó beruházások (ezer EUR)
                        
                        
                           15 733
                        
                        
                           15 673
                        
                        
                           11 005
                        
                        
                           11 283
                        
                     
                           
                              Index (2007 = 100)
                           
                        
                        
                           
                              100
                           
                        
                        
                           
                              100
                           
                        
                        
                           
                              70
                           
                        
                        
                           
                              72
                           
                        
                     
                           Munkavállalónkénti éves munkaerőköltség
                        
                        
                           38 910
                        
                        
                           39 714
                        
                        
                           37 366
                        
                        
                           37 242
                        
                     
                           
                              Index (2007 = 100)
                           
                        
                        
                           
                              100
                           
                        
                        
                           
                              102
                           
                        
                        
                           
                              96
                           
                        
                        
                           
                              96
                           
                        
                     
         
               (102)
            
            
               A pénzáramlás alakulásában tapasztalható tendencia, amely szerint egy ágazat képes a tevékenységei önfinanszírozására, a figyelembe vett időszak során pozitív maradt. 2007 és a vizsgálati időszak között azonban mintegy 54 %-kal csökkent.
            
         
               (103)
            
            
               A beruházások megtérülése a figyelembe vett teljes időszak során nagyjából a nyereségesség alakulásának tendenciáját követte.
            
         
               (104)
            
            
               Az uniós ágazat által az érintett termékre fordított éves beruházások 2007 és a vizsgálati időszak között 28 %-kal csökkentek.
            
         
               (105)
            
            
               2007 és a vizsgálati időszak között a munkavállalónkénti átlagbér 4 %-kal csökkent.
            
         5.3.5.   Gyártási költségek
   
      13.   táblázat
   
   
      Gyártási költségek
   
   
                
            
            
               2007
            
            
               2008
            
            
               2009
            
            
               Vizsgálati időszak
            
         
               Gyártási költségek (EUR/m2)
            
            
               7,7
            
            
               8,3
            
            
               8,8
            
            
               8,8
            
         
               
                  Index
               
            
            
               
                  100
               
            
            
               
                  108
               
            
            
               
                  114
               
            
            
               
                  114
               
            
         
               (106)
            
            
               A gyártási költségek a figyelembe vett időszak során a fent említettek szerint 14 %-kal emelkedtek. Ez az emelkedés a készletek növekedésének (lásd a fenti (95) preambulumbekezdést) és az uniós gazdasági ágazat által kínált termékösszetétel változásának (típusok, színek és méretek tekintetében szélesebb termékválaszték) a következménye volt, míg a kínai behozatal a homogén termékek nagy tételére helyezte a hangsúlyt. Az uniós gazdasági ágazatnak növelnie kellett a készleteit annak érdekében, hogy a különleges megrendeléseket rövid időn belül teljesíteni tudja, továbbá szélesebb termékskálát kellett kínálnia.
            
         6.   A károkozásra vonatkozó következtetések
   
   
               (107)
            
            
               A vizsgálat során megállapítást nyert, hogy a kármutatók – például a termelési volumen, a kapacitáskihasználás, a független fogyasztók részére történő értékesítés és a foglalkoztatás – a figyelembe vett időszakban kedvezőtlenül alakultak. Noha nem lehet figyelmen kívül hagyni azt, hogy a fogyasztás visszaesése kedvezőtlen hatással volt az uniós gazdasági ágazatra, érdemes megjegyezni, hogy a kínai behozatalnak az árakra gyakorolt leszorító hatása révén sikerült növelnie a piaci részesedését.
            
         
               (108)
            
            
               Emellett mindez a figyelembe vett időszakban az uniós gyártók pénzügyi teljesítményéhez kapcsolódó kármutatókat, például a nyereségességet, a befektetések megtérülését és a pénzáramlást is igen súlyosan befolyásolta. A kár szempontjából sokatmondó tényező, hogy a készletek 37 %-kal emelkedtek a figyelembe vett időszak során. Ez az emelkedés azzal magyarázható, hogy a kínai exportőr gyártók homogén termékeket értékesítettek nagy tételben, míg az uniós gazdasági ágazat a termékek típusát, színét és méretét tekintve jóval szélesebb választékot kínált. Az uniós gazdasági ágazatnak növelnie kellett a készleteit annak érdekében, hogy a különleges megrendeléseket rövid időn belül teljesíteni tudja, továbbá szélesebb termékskálát tudjon kínálni.
            
         
               (109)
            
            
               Noha az uniós gazdasági ágazat eladási árai a figyelembe vett időszak során emelkedtek, ez főleg a gyártási költségek növekedésének tulajdonítható. A nyereségesség a figyelembe vett időszak során csökkent. Az uniós gazdasági ágazat felét képviselő kisvállalkozások szegmense 2008 óta valójában veszteséges. Így az értékesítési árak emelkedése ellenére az ágazat nem tudott elegendő nyereséget elérni. Az ágazat kisvállalati szegmense nem volt olyan helyzetben, hogy az értékesítési árait olyan szintre emelhesse, amely a hosszú távú életképességhez szükséges nyereségességet biztosíthatta volna.
            
         
               (110)
            
            
               Az Eurostat adatain alapuló, árakra vonatkozó tendenciák elemzése azt mutatta, hogy a Kínából származó dömpingelt behozatal és az uniós gazdasági ágazat árai közötti különbözet a 2007 és 2008 évi 40 %-ról 2009-ben és a vizsgálati időszakban mintegy 50 %-ra emelkedett.
            
         
               (111)
            
            
               A fentiek alapján ideiglenesen megállapítható, hogy az alaprendelet 3. cikke (5) bekezdésének értelmében az uniós gazdasági ágazatot jelentős kár érte.
            
         E.   OKOZATI ÖSSZEFÜGGÉS
   
   1.   Bevezetés
   
   
               (112)
            
            
               A Bizottság az alaprendelet 3. cikkének (6) és (7) bekezdésével összhangban megvizsgálta, hogy az uniós gazdasági ágazatot ért jelentős kárt az érintett országból származó dömpingelt behozatal okozta-e. Azokat a dömpingelt behozataltól eltérő ismert tényezőket is megvizsgálták, amelyek kárt okozhattak az uniós gazdasági ágazatnak, annak biztosítása érdekében, hogy az ilyen tényezők által okozott esetleges károkat ne tulajdonítsák dömpingelt behozatalnak.
            
         2.   A Kínából származó behozatal hatása
   
   
               (113)
            
            
               A figyelembe vett időszak során a kínai exportőr gyártók piaci részesedésének emelkedése időben egybeesett az uniós gazdasági ágazat nyereségességének csökkenésével és készletszintjeinek jelentős emelkedésével.
            
         
               (114)
            
            
               Továbbá egybeesett az uniós fogyasztás visszaesésével is. A Kínából származó behozatal mennyisége 2007 és 2009 között 9 százalékponttal csökkent, összhangban a csökkenő fogyasztással (bár a visszaesés nem volt azonos mértékű, hiszen a fogyasztás ugyanebben az időszakban 23 százalékponttal csökkent), Kína piaci részesedése 2007 óta azonban folyamatosan nőtt. Ráadásul 2009 és a vizsgálati időszak között – a fogyasztás további 6 százalékpontos visszaesése ellenére – a Kínából származó behozatal 6 százalékponttal emelkedett.
            
         
               (115)
            
            
               A kínai import és az uniós gazdasági ágazat árai közötti, az Eurostat adatain alapuló különbözet a figyelembe vett teljes időszakban igen jelentős volt. Az a tény, hogy ez a különbözet már 2007-ben meghaladta a 40 %-ot, arra utal, hogy a kínai exportőr gyártók árstratégiája a gazdasági válság előtti időre nyúlik vissza. A különbözet ráadásul a válság utáni időszakban még nőtt, és elérte az 50 %-ot.
            
         
               (116)
            
            
               A kínai behozatal piaci részesedésének emelkedése, illetve árainak csökkenése, továbbá az uniós és a kínai árak közötti különbség növekedése időben egybeesett az uniós gazdasági ágazat helyzetének romlásával.
            
         3.   Az egyéb tényezők hatásai
   
   3.1.   A Kínától eltérő harmadik országokból származó behozatal hatásai
   
   
               (117)
            
            
               A figyelembe vett időszak során a Kínától eltérő harmadik országokból származó behozatal mennyisége 40 %-kal esett vissza. Ezen behozatalok piaci részesedése ugyanebben az időszakban némiképp (mintegy 1 %-kal) csökkent. A behozatalok árai 2007-ben még hasonlóak voltak a kínai árakhoz, az árkülönbözet 2009-ben 18 %-kal, míg a vizsgálati időszakban 16 %-kal nőtt.
            
         
               (118)
            
            
               Törökország az Unió második legnagyobb beszállítója, piaci részesedése a vizsgálati időszakban 3 % volt. Ez a piaci részesedés a figyelembe vett időszak során stabil maradt (mindössze 0,4 %-kal esett vissza). A Törökországból származó behozatal mennyisége a figyelembe vett időszak során 37 %-kal esett vissza. Noha a Törökországból származó behozatal árai (a figyelembe vett időszak során mintegy 40 %-kal) alacsonyabbak voltak az uniós gazdasági ágazat árainál, a török és a kínai behozatal közötti árkülönbözet – a török árak 22 %-os emelkedését követően – 2009-ben és a vizsgálati időszakban 16 %-ra nőtt. Mindezek alapján nem zárható ki, hogy a Kínától eltérő harmadik országokból származó behozatal igen csekély mértékben hozzájárulhatott az uniós gazdasági ágazatot ért jelentős kárhoz. Ez azonban nem befolyásolja a Kínából származó dömpingelt behozatallal kapcsolatban megállapított okozati összefüggést.
            
         4.   Az uniós gazdasági ágazat széttagoltságának hatásai
   
   
               (119)
            
            
               Az uniós kerámialap-ágazat igen széttagolt. A vállalatok száma ugyanakkor – az elmúlt két évtizedben lezajlott konszolidációs folyamat hatására – a figyelembe vett időszak során csökkent. A legfontosabb azonban az, hogy a termelés legnagyobb hányadát kitevő tagállamok esetében, ahol még markánsabb ez a széttagoltság, a vizsgálat szerint a vállalatok klaszterekben működnek. Ez a struktúra biztosítja az erőforrások hatékony elosztását. A széttagoltság valójában lehetővé teszi a nagyvállalatok számára, hogy a termékek (szín, méret stb. tekintetében) különböző típusainak gyártását alvállalkozásba adják a kisebb cégeknek. A kisvállalkozások segítségével az ágazat a termékek széles választékát rövid időn belül tudja szállítani. Ez azért lett különösen fontos, mert a kínai versenytársak a homogén termékeket nagy tételben értékesítik és így nincs módjuk arra, hogy minták, színek stb. tekintetében rugalmasan reagáljanak. Ebben az esetben nem lehet okozati összefüggést megállapítani a széttagoltság és az uniós gazdasági ágazat helyzetének a figyelembe vett időszak során bekövetkezett romlása között.
            
         4.1.   A gazdasági válság hatásai
   
   
               (120)
            
            
               A vizsgálat azt mutatta, hogy a gazdasági válság kétségtelenül hatással volt az uniós gazdasági ágazat helyzetére.
            
         
               (121)
            
            
               Ez a hatás főleg az építőipar hanyatlásában nyilvánult meg, amit a kerámialapok felhasználásának visszaesése is tükrözött. Általánosságban véve az uniós építőipari tevékenység egészének visszaesése 2009-ben elérte a 7,5 %-ot (3). Az általános gazdasági légkör építőiparra gyakorolt hatása pontosabban az ágazat adott szegmensétől függ (4). Az építőipari tevékenység visszaesése 2009-ben leginkább az új házak, illetve a magántulajdonban lévő nem lakóházak építésével foglalkozó szegmenseket érintette. A magas- és mélyépítésre ezzel ellentétben csekélyebb hatást gyakorolt, míg a középületek szegmensében 1,1 %-os növekedés volt megfigyelhető 2009-ben. Az Európai Építőipari Szövetség szerint ezek a tendenciák – a nemzeti ösztönző csomagok részeként – a középületekre és az infrastruktúrára fordított kiadások fenntartására, illetve növelésére irányuló kormányzati fellépéseket tükrözték. Az energiahatékony megoldásokra fordított költségvetési ösztönzők hasonlóképpen mérsékelték a gazdasági visszaesés felújítási és karbantartási tevékenységekre gyakorolt hatásait.
            
         
               (122)
            
            
               Az előbbiekben említett fejlesztések kedvezően befolyásolták a felújítási és karbantartási szegmens helyzetét (pozitív hatással voltak a lánc további szintjén lévő vállalkozások termelésére, értékesítésére és nyereségességére, mivel a kiskereskedelmi szegmensben magasabb haszonkulcsokkal dolgoznak). Mindenesetre a gazdasági visszaesés ezeket a szegmenseket kevésbé érintette.
            
         
               (123)
            
            
               A következő elemzés azt mutatja be, hogy bár a gazdasági visszaesés hatással lehetett az uniós gazdasági ágazat helyzetére, az ágazatot ért kárt valójában a Kínából származó dömpingelt behozatal okozta.
            
         
               (124)
            
            
               Először is a vizsgálat során megállapították, hogy míg az építőipar a vizsgálati időszakban már kezdett kilábalni a gazdasági visszaesés okozta nehézségekből, az uniós gazdasági ágazat mutatói továbbra is csökkenő tendenciát mutattak.
            
         
               (125)
            
            
               Másodsorban fontos tényező a készletek alakulása, ami a kár szempontjából sokatmondó mutató (lásd a fenti (93) preambulumbekezdést). Éves szinten állandó készletnövekedést lehetett megfigyelni. Ez a fajta egyenletes és állandó növekedés azt sugallja, hogy a kínai exportőr gyártók valójában folyamatos nyomás alatt tartották az uniós gazdasági ágazatot. Amennyiben a készletnövekedést a gazdasági visszaesés számlájára lehetett volna írni, akkor a válság éveiben valószínűleg egy jelentős készletnövekedést lehetett volna megfigyelni, és nem egy folyamatos tendenciát a figyelembe vett teljes időszak alatt.
            
         
               (126)
            
            
               Végül a vizsgálati időszakban az uniós termelés csaknem felét képviselő kisvállalkozások nyereségességi mutatóinak elemzése során megállapították, hogy ezek a vállalkozások nagyon csekély, 0,3 %-os nyereséget tudtak elérni 2007-ben, és azóta veszteségesek. Ez arra utal, hogy a helyzetük már a válság előtt romlani kezdett.
            
         
               (127)
            
            
               A fentiek fényében megállapították, hogy az uniós gazdasági ágazat gazdasági helyzetének romlását főleg a Kínából származó dömpingelt behozatal okozta. Noha a gazdasági válság és az annak eredményeként bekövetkező keresletcsökkenés hozzájárulhatott az uniós gazdasági ágazatot ért kárhoz, annak hatása nem volt olyan, hogy megtörné a dömpingelt behozatal és az uniós gazdasági ágazat által elszenvedett kár között megállapított okozati összefüggést.
            
         4.2.   Az uniós gazdasági ágazat önmagának okozott kárára vonatkozó állítások
   
   
               (128)
            
            
               Az egyik importőr azt állította, hogy a kárt legfőképpen a lengyel kerámialap-gyártók alacsony áron értékesített termékei okozták. Ebben a vonatkozásban meg kell jegyezni, hogy a kárelemzést az uniós gazdasági ágazat egészére, és nem csak egy részére nézve kell elvégezni. A Bizottság mindazonáltal a rendelkezésre álló információk alapján elemezte a lengyel piac helyzetét. (Emlékeztetni kell arra, hogy a mintába felvett lengyel vállalat úgy döntött, hogy megszünteti az együttműködést a vizsgálattal, és más lengyel vállalat nem volt hajlandó együttműködni.)
            
         
               (129)
            
            
               Először is megállapították, hogy a vizsgálati időszakban az uniós piac egyéb területeire irányuló lengyel értékesítések – mennyiség szempontjából – mindössze 3 %-os piaci részesedést képviseltek.
            
         
               (130)
            
            
               Másodsorban még ha a lengyel vállalatok együttműködtek volna a vizsgálattal és áraikat az alákínálás elemzése során figyelembe vették volna, mindez az alákínálás átfogó elemzésében igen kis súllyal esett volna latba. A lengyel vállalat együttműködésének hiányában az árak vonatkozásában termékkódok szerint nem állt rendelkezésre részletes információ. Még „a legnagyobb hatás” alapján, azaz azt feltételezve, hogy a számítás során valamennyi lengyel értékesítést figyelembe vettek volna, a hatás elenyésző lett volna és – a viszonylag alacsony értékesítési volumenre (5) figyelemmel – nem változtatta volna meg a kialakult összképet.
            
         
               (131)
            
            
               Ezek alapján megállapítható, hogy a lengyel értékesítések esetleges hatása az uniós gazdasági ágazatot ért kár vonatkozásában igen csekély volt.
            
         
               (132)
            
            
               Az uniós gazdasági ágazat önmagának okozott kárára vonatkozó másik állítás szerint néhány uniós gyártó a saját katalógusában olyan kínai import kerámialapokat szerepeltetett, amelyeket a saját márkaneve alatt értékesített. Ezt az állítást azonban nem találták megalapozottnak, és a vizsgálat során gyűjtött bizonyítékok is azt igazolták, hogy az ilyen behozatalok száma elenyésző volt. Ezért nem állapítható meg, hogy az uniós gyártók ilyen jellegű behozatala hozzájárult volna az uniós gazdasági ágazatot ért kárhoz.
            
         5.   Az uniós gazdasági ágazat exportteljesítménye
   
   
               (133)
            
            
               Az exportteljesítményt – mint a dömpingelt behozataltól eltérő egyik ismert tényezőt – is megvizsgálták, ami szintén kárt okozhatott az uniós gazdasági ágazatnak, annak érdekében, hogy az ilyen egyéb tényezők által okozott esetleges károkat ne a dömpingelt behozatalnak tulajdonítsák. Az Eurostat adatainak elemzése azt mutatta, hogy az uniós export 44 %-kal valóban visszaesett. Az árak viszont 32 %-kal emelkedtek. A mintába felvett gyártók esetében ez a visszaesés nem volt olyan jelentős (– 24 %). A vizsgálat során azt is megállapították, hogy a kivitel részesedése az uniós gazdasági ágazat összes értékesítéséből a 2007. évi 17 %-ról 2009-ben 19 %-ra emelkedett. Ezen túlmenően, bár az együttműködő uniós gyártók exportvolumene csökkent, ez a visszaesés kisebb mértékű volt, mint az uniós piacon történt értékesítés csökkenése (az export 24 %-kal esett vissza, míg az uniós értékesítés 30 %-kal). Ezért megállapították, hogy az exportvolumen csökkenése nem magyarázza az uniós gazdasági ágazatot ért kár mértékét.
            
         
               (134)
            
            
               A fentiek alapján ideiglenesen megállapították, hogy az uniós gazdasági ágazat exportteljesítménye nem járult hozzá az általa elszenvedett kárhoz.
            
         6.   Az okozati összefüggésre vonatkozó következtetés
   
   
               (135)
            
            
               Megállapították, hogy okozati összefüggés áll fenn az uniós gazdasági ágazat által elszenvedett kár és a Kínából származó dömpingelt behozatal között. Noha a gazdasági válság és a Kínától eltérő harmadik országokból származó behozatal hozzájárulhatott az uniós gazdasági ágazatot ért kárhoz, annak hatása nem volt akkora, hogy megtörné a Kínából származó dömpingelt behozatal és az uniós gazdasági ágazat által elszenvedett jelentős kár között megállapított okozati összefüggést.
            
         
               (136)
            
            
               Az összes ismert tényező uniós gazdasági ágazatra gyakorolt hatásainak elemzése alapján ideiglenesen megállapították, hogy okozati összefüggés áll fenn a Kínából származó dömpingelt behozatal és az uniós gazdasági ágazat által a vizsgálati időszakban elszenvedett jelentős kár között.
            
         F.   AZ UNIÓS ÉRDEK
   
   1.   Az uniós gazdasági ágazat érdeke
   
   
               (137)
            
            
               Az európai szövetség (Cerame-Unie) és a gyártók nagyobb nemzeti szövetségei kiválóan együttműködtek a Bizottsággal és támogatták annak munkáját. Egyetlen uniós gyártó sem tiltakozott a vizsgálat megindítása, illetve az intézkedések elrendelése ellen. Ebből arra lehet következtetni, hogy az intézkedések elrendelése egyértelműen az uniós gyártók érdekeit szolgálja.
            
         
               (138)
            
            
               A vizsgálat rávilágított arra, hogy – amint azt a (76) és az azt követő preambulumbekezdésben kifejtettük – az uniós gazdasági ágazatnak jelentős kárt okoz az áralákínálással értékesített dömpingelt behozatal.
            
         
               (139)
            
            
               Az uniós gazdasági ágazat számára várhatóan előnyös lesz az intézkedések elrendelése, amely valószínűleg elejét veszi majd az olcsó, dömpingelt behozatal újabb hullámának.
            
         
               (140)
            
            
               Amennyiben az intézkedéseket nem rendelnék el, úgy várhatóan – esetleg még nagyobb arányban – folytatódna az olcsó kerámialapok dömpingelt behozatala. A Kínából származó dömpingelt behozatal várhatóan továbbra is lenyomná az uniós gyártók értékesítési árait és a nyereségét.
            
         
               (141)
            
            
               Mivel az uniós gazdasági ágazat pénzügyi helyzete és nyereségessége még nem elég stabil ahhoz, hogy az árainak jelentősen alákínáló dömpingelt behozatal árnyomásának ellenálljon, ez nagy valószínűséggel sok uniós gyártó megszűnéséhez vezetne.
            
         2.   Az importőrök érdeke
   
   
               (142)
            
            
               A független importőrök és felhasználók együttműködése a Kínából származó behozatal teljes volumenének a 6 %-át képviselte. A mintavétel során (lásd a (15) preambulumbekezdést) hét független importőrt (egyikőjük felhasználó) választottak ki. Ők a Kínából származó összes behozatal mintegy 5 %-át képviselték. Az együttműködő importőrök jórészt kerámialapokkal kereskedtek, kivéve egy importőrt, akinél a kerámialapok értékesítése az üzleti tevékenység mindössze csekély részét jelentette. Az együttműködő importőrök esetében a Kínából származó behozatal a teljes beszerzéseik igen jelentős részét (több mint háromnegyedét) képviselte. Noha úgy tűnik, hogy a kínai behozatal árainak emelkedése esetén lenne elég mozgásterük, mivel az importőrök árrése ezen behozatalok vonatkozásában hozzávetőleg 50 %-os, általában mégis csak 5 % körüli nyereséget könyvelnek el.
            
         
               (143)
            
            
               Következésképp, ha csak a költségeket tekintjük, az intézkedések elrendelése minden valószínűség szerint hatással lenne az importőrök üzleti tevékenységére.
            
         
               (144)
            
            
               A vizsgálat során ugyanakkor megállapították, hogy az importőrök és a felhasználók harmadik országokban, illetve az Unión belül is találhatnának másik beszerzési forrást. Ez könnyen megoldható lenne, mivel a vizsgált terméket számos országban gyártják mind az Unióban, mind azon kívül (Törökországban, az Egyesült Arab Emírségekben, Egyiptomban, Délkelet-Ázsiában, Brazíliában és más országokban).
            
         
               (145)
            
            
               Az egyik importőr azt állította, hogy a vizsgálat megindításának eredményeként próbált másik szállítót keresni, de erőfeszítései hiábavalónak bizonyultak. Egy másik importőr viszont arról számolt be, hogy már a vizsgálat alatt elkezdte az új beszerzési forrás felkutatását és sikerrel is járt. Egy harmadik importőr elmondta, hogy portfólióját nem kínai gyártóktól származó termékekkel bővítené ki, és ezt egyszerűen meg tudná oldani.
            
         
               (146)
            
            
               Ezért ideiglenesen megállapították, hogy az intézkedések elrendelése nem akadályozná az uniós importőröket abban, hogy hasonló termékeket más forrásokból szerezzenek be. Ezenkívül a dömpingellenes vámok kivetésének nem az lenne a célja, hogy lezárjanak egyes kereskedelmi csatornákat, hanem az, hogy újra egyenlő esélyeket teremtsenek és ellensúlyozzák a tisztességtelen kereskedelmi gyakorlatokat.
            
         
               (147)
            
            
               Végezetül a független importőrök viszonylag csekély együttműködése arra enged következtetni, hogy az intézkedések elrendelése a tevékenységüket nem befolyásolná jelentősen.
            
         3.   A felhasználók érdeke
   
   
               (148)
            
            
               A Bizottság két nagyobb uniós felhasználói szövetséggel vette fel a kapcsolatot.
            
         
               (149)
            
            
               Az (Európai Építőipari Szövetség által képviselt) építőipari ágazat úgy döntött, hogy a vizsgálatban aktívan nem vesz részt. A Bizottság első megkeresésére még válaszolt, később azonban – tagjai érdeklődésének hiánya miatt – nem működött tovább együtt.
            
         
               (150)
            
            
               A felhasználók részéről tapasztalt csekély együttműködés arra enged következtetni, hogy az ágazat túlságosan nem támaszkodik a kínai behozatalra, illetve az intézkedések elrendelése esetén nem szenvedne jelentős kárt. Ez különösen az építőiparra lehet igaz, ahol – a gyártók ellenőrző látogatások során tett nyilatkozatai szerint – a kerámialapok csak elenyésző mértékben befolyásolják a végleges költségeket. Ez az új építkezések és a felújítások során felhasznált egyéb anyagok költségeinek tükrében ésszerűnek tűnik. A fent említettek szerint új beszerzési forrásokra is viszonylag könnyen át lehetne állni.
            
         
               (151)
            
            
               A European Do-It-Yourself Association (EDRA, Barkácsáruházak Európai Szövetsége) a tagjai nevében felvette a kapcsolatot a Bizottsággal. A szövetség a vizsgálat elején elküldte a Bizottságnak az észrevételeit arra vonatkozóan, hogy véleményük szerint a vámok a fogyasztói árak emelkedéséhez vezetnének és a más beszerzési forrásokra történő átállás mind a viszonteladóknak, mind a fogyasztóknak jelentős költségekkel járna. Ezeket az állításokat azonban nem támasztották alá.
            
         4.   A végső fogyasztók érdekei
   
   
               (152)
            
            
               A Bizottság egy fogyasztói szövetséggel vette fel a kapcsolatot, amelyik azt válaszolta, hogy nem érdekli az együttműködés. Más fogyasztói szövetség nem jelentkezett a Bizottságnál.
            
         
               (153)
            
            
               A dömpingellenes vámok fogyasztókra gyakorolt hatása valószínűleg igen csekély, mivel a viszonteladók által alkalmazott árrés általában nagyon magas. Még áremelkedés esetén is korlátozott lenne ez a hatás, mivel a költségnövekedés (a vizsgálati időszakban Kínából behozott termékek 4,5 EUR-s átlagárát alapul véve) 1,5 és 3 EUR/m2 között mozogna. A független fogyasztók korlátozott mennyiségben és nem túl gyakran vásárolnak kerámialapokat. A rövid távú áremelkedésnek ezenkívül hosszú távon kedvező hatásai lehetnének a fogyasztókra nézve, mivel biztosítanák a piaci versenyt. A versenytársak hiánya hosszú távon még nagyobb áremelkedéshez és az olcsó behozatal megszűnéséhez vezetne.
            
         5.   A beszállítók érdeke
   
   
               (154)
            
            
               Sem beszállítók, sem beszállítói szövetségek nem jelentkeztek a Bizottságnál a vizsgálat során.
            
         
               (155)
            
            
               A vizsgálat feltárta, hogy a folyamatban lévő eljárásban a kerámialapok előállításához szükséges berendezések gyártói lehetnének leginkább érdekeltek. A vizsgálat azt mutatta, hogy egyes kínai gyártók uniós beszállítóktól vásároltak ilyen jellegű berendezéseket. A hivatalos adatokból ugyanakkor úgy tűnt, hogy az elmúlt évtizedben a Kínába irányuló uniós értékesítés stabil, kissé csökkenő tendenciát mutatott, és hogy Kína az értékesítéseik jelentős, de nem túlnyomó részét (hozzávetőleg 10 %-át) képviselte. A beszállítók legfőbb vásárlói valójában az uniós gyártók, így a beszállítók alapvetően érdekeltek az uniós gazdasági ágazat teljesítményében és függenek tőle.
            
         
               (156)
            
            
               Ezenkívül az ágazat együttműködésének hiánya arra utal, hogy a beszállítók nem tartanak attól, hogy az érintett termék behozatala vonatkozásában elrendelt dömpingellenes intézkedések jelentősen rontanák a helyzetüket.
            
         6.   Az uniós érdekre vonatkozó következtetés
   
   
               (157)
            
            
               A fentiekre tekintettel ideiglenesen megállapítható, hogy általában véve nincsenek kényszerítő erejű okok a Kínából származó kerámialapok behozatalára vonatkozó ideiglenes intézkedések elrendelése ellen.
            
         G.   IDEIGLENES DÖMPINGELLENES INTÉZKEDÉSEK
   
   1.   A kár megszüntetéséhez szükséges szint
   
   
               (158)
            
            
               Tekintettel a dömpinggel, az abból adódó kárral, az okozati összefüggéssel és az uniós érdekkel kapcsolatban levont eddigi következtetésekre, a Kínából származó érintett termék behozatalára vonatkozóan ideiglenes dömpingellenes intézkedéseket kell elrendelni annak megelőzése érdekében, hogy a dömpingelt behozatal további károkat okozzon az uniós gazdasági ágazatnak.
            
         2.   Ideiglenes intézkedések
   
   
               (159)
            
            
               A fentiek alapján és az alaprendelet 7. cikkének (2) bekezdése értelmében a Kínából származó behozatalra a dömping és kárkülönbözet szintje közül az alacsonyabbat figyelembe véve – a kisebb vámtétel szabálya szerint – ideiglenes dömpingellenes intézkedéseket kell elrendelni.
            
         
               (160)
            
            
               Az e rendeletben meghatározott, az egyes vállalatokra alkalmazandó dömpingellenes vámtételeket a szóban forgó vizsgálat megállapításai alapján határozták meg. Így ezek az értékek a vizsgálat során a vállalatokkal kapcsolatban feltárt helyzetet tükrözik. Ezek a vámtételek (a „minden más vállalatra” alkalmazandó országos vámmal szemben) így kizárólag a Kínai Népköztársaságból származó, az említett vállalatok – így konkrét jogi személyek – által előállított termékek behozatalára alkalmazandók. Semmilyen más, a rendelet rendelkező részében meg nem nevezett vállalat – köztük a konkrétan említett vállalatokhoz kapcsolódó szervezetek – által gyártott behozott termék nem részesülhet e vámtételek előnyeiből; azokra a „minden más vállalatra” alkalmazandó vámot kell kivetni.
            
         
               (161)
            
            
               A vállalatspecifikus dömpingellenes vámtételek alkalmazására irányuló kérelmeket (például a jogalany nevében bekövetkezett változást követően, illetve új gyártási vagy értékesítési egységek létrehozását követően) a Bizottsághoz (6) kell benyújtani, és mellékelni kell hozzá minden vonatkozó információt, különös tekintettel a vállalatnak a gyártáshoz, a belföldi értékesítéshez és az exportértékesítésekhez kapcsolódó olyan tevékenységeiben bekövetkezett változásokra, amelyek például névváltozással vagy a gyártási és értékesítési egységekben bekövetkezett változással függenek össze. Adott esetben a rendeletet ennek megfelelően módosítják az egyedi vámtételekben részesülő vállalatok listájának aktualizálásával.
            
         
               (162)
            
            
               A dömpingellenes vám megfelelő alkalmazásának biztosítása érdekében a fennmaradó vámszintet nem csupán az együtt nem működő exportőr gyártókra kell alkalmazni, hanem azokra a gyártókra is, akik a vizsgálati időszak alatt egyáltalán nem exportáltak az Unióba.
            
         
               (163)
            
            
               Annak érdekében, hogy a lehető legalacsonyabb szintre csökkentsék az intézkedések megkerülésének a vámtételek közötti nagy különbségekből adódó kockázatát, úgy ítélték meg, hogy ebben az esetben a dömpingellenes vámok megfelelő alkalmazásának biztosítására különleges intézkedésekre van szükség. Ezek a különleges intézkedések a következők: az e rendelet mellékletében megállapított követelményeknek megfelelő, érvényes kereskedelmi számla bemutatása a tagállamok vámhatóságainak. Az ilyen számlával nem kísért behozatalra a „minden más vállalatra” alkalmazandó dömpingellenes vám vonatkozik.
            
         
               (164)
            
            
               Amennyiben az érintett dömpingellenes intézkedések bevezetését követően az alacsonyabb egyéni vámtételekben részesülő vállalatok kivitelének mennyisége jelentősen megnő (az adott esettől függően százalékos arányt is meg lehet adni), ez a mennyiségi növekedés önmagában is az alaprendelet 13. cikkének (1) bekezdése szerinti, a kereskedelem szerkezetében az intézkedések bevezetése nyomán bekövetkezett változásnak tekinthető. Ilyen körülmények között, és amennyiben a feltételek teljesülnek, a kijátszások feltárására vizsgálatot lehet indítani. E vizsgálat többek között irányulhat annak megállapítására, hogy szükség van-e az egyedi vámtételek eltörlésére és ebből következően országos vám kivetésére.
            
         
               (165)
            
            
               A következőekben javasolt vámtételek a vizsgálat során megállapított dömpingkülönbözeten alapulnak, mivel az alacsonyabb, mint a kárkülönbözet. A megállapított ideiglenes dömpingellenes vámok a következők:
               
                           Vállalat
                        
                        
                           Dömpingkülönbözet
                        
                        
                           Ideiglenes vám
                        
                     
                           Guangdong Xinruncheng Ceramics Co., Ltd.
                        
                        
                           35,5 %
                        
                        
                           35,5 %
                        
                     
                           Shandong Yadi Ceramics Co., Ltd.
                        
                        
                           36,6 %
                        
                        
                           36,6 %
                        
                     
                           Dongguan City Wonderful Ceramics Industrial Park Co., Ltd;
                           Guangdong Jiamei Ceramics Co., Ltd;
                           Qingyuan Gani Ceramics Co. Ltd;
                           Foshan Gani Ceramics Co. Ltd
                        
                        
                           26,2 %
                        
                        
                           26,2 %
                        
                     
                           Minden más együttműködő gyártó
                        
                        
                           32,3 %
                        
                        
                           32,3 %
                        
                     
                           Minden más vállalat
                        
                        
                           73,0 %
                        
                        
                           73,0 %
                        
                     
         H.   ZÁRÓ RENDELKEZÉS
   
   
               (166)
            
            
               A fenti ideiglenes megállapításokról értesítettek valamennyi érdekelt felet, továbbá felkérték őket, hogy álláspontjukat írásban ismertessék és meghallgatást kérjenek. Az észrevételeiket elemzik és indokolt esetben bármilyen végleges megállapítás meghozatala előtt figyelembe veszik. Emellett hangsúlyozni kell, hogy a dömpingellenes vámok kivetése tekintetében az e rendelet alkalmazásában tett megállapítások ideiglenesek, és lehetséges, hogy ezeket a végleges megállapítások céljából újra meg kell vizsgálni,
            
         ELFOGADTA EZT A RENDELETET:
   1. cikk
   (1)   Ideiglenes dömpingellenes vámot kell kivetni a Kínai Népköztársaságból származó mázas és mázatlan kerámia út- és padlóburkoló lap, kályha- vagy falburkoló csempe, illetve mázas vagy mázatlan kerámiamozaik, kockakő és hasonló termékekre, alátéten is, amelyek jelenleg a 6907 10 00, 6907 90 20, 6907 90 80, 6908 10 00, 6908 90 11, 6908 90 20, 6908 90 31, 6908 90 51, 6908 90 91, 6908 90 93 és 6908 90 99 KN-kód alá tartoznak.
   (2)   Az (1) bekezdésben leírt termék vámkezelés előtti, uniós határparitáson számított nettó árára és az alábbi táblázatban felsorolt vállalatok által gyártott termékekre alkalmazandó ideiglenes dömpingellenes vám mértéke a következő:
   
               Vállalat
            
            
               Vám
            
            
               Kiegészítő TARIC-kód
            
         
               Guangdong Xinruncheng Ceramics Co. Ltd.
            
            
               35,5 %
            
            
               B009
            
         
               Shandong Yadi Ceramics Co. Ltd.
            
            
               36,6 %
            
            
               B010
            
         
               Dongguan City Wonderful Ceramics Industrial Park Co. Ltd;
               Guangdong Jiamei Ceramics Co. Ltd;
               Qingyuan Gani Ceramics Co. Ltd;
               Foshan Gani Ceramics Co. Ltd.
            
            
               26,2 %
            
            
               B011
            
         
               Az I. mellékletben felsorolt vállalatok
            
            
               32,3 %
            
            
               B012
            
         
               Minden más vállalat
            
            
               73,0 %
            
            
               B999
            
         (3)   A (2) bekezdésben említett vállalatok számára megállapított egyéni vámtételek alkalmazásának feltétele a II. mellékletben meghatározott követelményeknek megfelelő, érvényes kereskedelmi számla bemutatása a tagállamok vámhatóságainak. Amennyiben ilyen számla nem kerül bemutatásra, úgy a minden más vállalatra érvényes vámot kell alkalmazni.
   (4)   Az (1) bekezdésben említett termék Európai Unión belüli szabad forgalomba bocsátásának feltétele az ideiglenes vám összegével megegyező vámbiztosíték nyújtása.
   (5)   Eltérő rendelkezés hiányában a vámtételekre vonatkozó hatályos rendelkezéseket kell alkalmazni.
   2. cikk
   (1)   Az 1225/2009/EK rendelet 20. cikkének sérelme nélkül az érdekelt felek az e rendelet hatálybalépésétől számított egy hónapon belül kérhetik azoknak a lényeges tényeknek és szempontoknak a közlését, amelyek alapján ezt a rendeletet elfogadták, írásban ismertethetik álláspontjukat, és kérhetik a Bizottság általi szóbeli meghallgatásukat.
   (2)   Az 1225/2009/EK rendelet 21. cikkének (4) bekezdése alapján az érintett felek az e rendelet hatálybalépésének időpontjától számított egy hónapon belül e rendelet alkalmazására vonatkozóan észrevételeket tehetnek.
   3. cikk
   Ez a rendelet az Európai Unió Hivatalos Lapjában való közzététele utáni napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. március 16-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 343., 2009.12.22., 51. o.
   
      (2)  HL C 160., 2010.6.19., 20. o.
   
      (3)  Forrás: www.fiec.org
   
      (4)  Uo.
   
      (5)  A lengyel gyártók együttműködésének hiányában a Bizottság úgy döntött, hogy az Unióban értékesített lengyel termékek mennyiségének és árainak ellenőrzése érdekében több rendelkezésre álló forrást is felhasznál (pl. Eurostat, Prodcom, meglévő és a mintavétel során kitöltött kérdőívek három lengyel vállalattól).
   
      (6)  European Commission, Directorate-General for Trade, Directorate H, 1049 Brüsszel, Belgium.
   
      I. MELLÉKLET
      A mintavételbe be nem vont és egyéni elbánásban nem részesülő együttműködő kínai gyártók (kiegészítő TARIC-kód: B012):
      
                  1
               
               
                  Dongguan He Mei Ceramics Co. Ltd.
               
            
                  2
               
               
                  Dongpeng Ceramic (Qingyuan) Co. Ltd.
               
            
                  3
               
               
                  Eagle Brand Ceramics Industrial (Heyuan) Co. Ltd.
               
            
                  4
               
               
                  Enping City Huachang Ceramic Co. Ltd.
               
            
                  5
               
               
                  Enping Huiying Ceramics Industry Co. Ltd.
               
            
                  6
               
               
                  Enping Yungo Ceramic Co. Ltd.
               
            
                  7
               
               
                  Foshan Aoling Jinggong Ceramics Co. Ltd.
               
            
                  8
               
               
                  Foshan ASGF Ceramics Co. Ltd.
               
            
                  9
               
               
                  Foshan Bailifeng Building Materials Co. Ltd.
               
            
                  10
               
               
                  Foshan Boli Import & Export Co. Ltd.
               
            
                  11
               
               
                  Foshan Bragi Ceramic Co. Ltd.
               
            
                  12
               
               
                  Foshan City Fangyuan Ceramic Co. Ltd.
               
            
                  13
               
               
                  Foshan Dunhuang Building Materials Co. Ltd.
               
            
                  14
               
               
                  Foshan Eminent Industry Development Co. Ltd.
               
            
                  15
               
               
                  Foshan Everlasting Enterprise Co. Ltd.
               
            
                  16
               
               
                  Foshan Gaoming Shuncheng Ceramic Co. Ltd.
               
            
                  17
               
               
                  Foshan Gaoming Yaju Ceramics Co. Ltd.
               
            
                  18
               
               
                  Foshan Guanzhu Ceramics Co. Ltd.
               
            
                  19
               
               
                  Foshan Huashengchang Ceramic Co. Ltd.
               
            
                  20
               
               
                  Foshan Huitao Economic & Trading Co. Ltd.
               
            
                  21
               
               
                  Foshan Jiajun Ceramics Co. Ltd.
               
            
                  22
               
               
                  Foshan Mingzhao Technology Development Co. Ltd.
               
            
                  23
               
               
                  Foshan Nanhai Jingye Ceramics Co. Ltd.
               
            
                  24
               
               
                  Foshan Nanhai Shengdige Decoration Material Co. Ltd.
               
            
                  25
               
               
                  Foshan Nanhai Xiaotang Jinzun Border Factory Co. Ltd.
               
            
                  26
               
               
                  Foshan Nanhai Yonghong Ceramic Co. Ltd.
               
            
                  27
               
               
                  Foshan Oceanland Ceramics Co. Ltd.
               
            
                  28
               
               
                  Foshan Oceano Ceramics Co. Ltd.
               
            
                  29
               
               
                  Foshan Sanshui Hongyuan Ceramics Enterprise Co. Ltd.
               
            
                  30
               
               
                  Foshan Sanshui Huiwanjia Ceramics Co. Ltd.
               
            
                  31
               
               
                  Foshan Sanshui New Pearl Construction Ceramics Industrial Co. Ltd.
               
            
                  32
               
               
                  Foshan Sheng Tao Fang Ceramics Co. Ltd.
               
            
                  33
               
               
                  Foshan Shiwan Eagle Brand Ceramic Group Co. Ltd.
               
            
                  34
               
               
                  Foshan Shiwan Yulong Ceramics Co. Ltd.
               
            
                  35
               
               
                  Foshan Summit Ceramics Co. Ltd.
               
            
                  36
               
               
                  Foshan Tidiy Ceramics Co. Ltd.
               
            
                  37
               
               
                  Foshan Vigorboom Ceramic Co. Ltd.
               
            
                  38
               
               
                  Foshan Xingtai Ceramics Co. Ltd.
               
            
                  39
               
               
                  Foshan Yueyang Alumina Products Co. Ltd.
               
            
                  40
               
               
                  Foshan Zhuyangyang Ceramics Co. Ltd.
               
            
                  41
               
               
                  Fujian Fuzhou Zhongxin Ceramics Co. Ltd.
               
            
                  42
               
               
                  Fujian Jinjiang Lianxing Building Material Co. Ltd.
               
            
                  43
               
               
                  Fujian Minqing Jiali Ceramics Co. Ltd.
               
            
                  44
               
               
                  Fujian Minqing Ruimei Ceramics Co. Ltd.
               
            
                  45
               
               
                  Fujian Minqing Shuangxing Ceramics Co. Ltd.
               
            
                  46
               
               
                  Gaoyao Yushan Ceramics Industry Co. Ltd.
               
            
                  47
               
               
                  Guangdong Bode Fine Building Materials Co. Ltd.
               
            
                  48
               
               
                  Guangdong Foshan Redpearl Building Material Co. Ltd.
               
            
                  49
               
               
                  Guangdong Gold Medal Ceramics Co. Ltd.
               
            
                  50
               
               
                  Guangdong Grifine Ceramics Co. Ltd.
               
            
                  51
               
               
                  Guangdong Homeway Ceramics Industry Co. Ltd.
               
            
                  52
               
               
                  Guangdong Huiya Ceramics Co. Ltd.
               
            
                  53
               
               
                  Guangdong Juimsi Ceramics Co. Ltd.
               
            
                  54
               
               
                  Guangdong Kaiping Tilee’s Building Materials Co. Ltd.
               
            
                  55
               
               
                  Guangdong Kingdom Ceramics Co. Ltd.
               
            
                  56
               
               
                  Guangdong Kito Ceramics Co. Ltd.
               
            
                  57
               
               
                  Guangdong Monalisa Ceramics Co. Ltd.
               
            
                  58
               
               
                  Guangdong New Zhong Yuan Ceramics Co. Ltd. Shunde Yuezhong Branch
               
            
                  59
               
               
                  Guangdong Ouyai Ceramic Factory Co. Ltd.
               
            
                  60
               
               
                  Guangdong Overland Ceramics Co. Ltd.
               
            
                  61
               
               
                  Guangdong Qianghui (QHTC) Ceramics Co. Ltd.
               
            
                  62
               
               
                  Guangdong Sihui Kedi Ceramics Co. Ltd.
               
            
                  63
               
               
                  Guangdong Summit Ceramics Co. Ltd.
               
            
                  64
               
               
                  Guangdong Tianbi Ceramics Co. Ltd.
               
            
                  65
               
               
                  Guangdong Winto Ceramics Co. Ltd.
               
            
                  66
               
               
                  Guangdong Xinghui Ceramics Group Co. Ltd.
               
            
                  67
               
               
                  Guangning County Oudian Art Ceramic Co. Ltd.
               
            
                  68
               
               
                  Guangzhou Cowin Ceramics Co. Ltd.
               
            
                  69
               
               
                  Hangzhou Nabel Ceramics Co. Ltd.
               
            
                  70
               
               
                  Hangzhou Nabel Group Co. Ltd.
               
            
                  71
               
               
                  Hangzhou Venice Ceramics Co. Ltd.
               
            
                  72
               
               
                  Heyuan Wanfeng Ceramics Co. Ltd.
               
            
                  73
               
               
                  Hitom Ceramics Co. Ltd.
               
            
                  74
               
               
                  Heyuan Becarry Ceramics Co. Ltd.
               
            
                  75
               
               
                  Huiyang Kingtile Ceramics Co. Ltd.
               
            
                  76
               
               
                  Jiangxi Ouya Ceramics Co. Ltd.
               
            
                  77
               
               
                  Jingdezhen Kito Ceramics Co. Ltd.
               
            
                  78
               
               
                  Jingdezhen Lehua Ceramic Sanitary Ware Co. Ltd.
               
            
                  79
               
               
                  Jingdezhen Tidiy Ceramics Co. Ltd.
               
            
                  80
               
               
                  Kim Hin Ceramics (Shanghai) Co. Ltd.
               
            
                  81
               
               
                  Lixian Xinpeng Ceramic Co. Ltd.
               
            
                  82
               
               
                  Louis Valentino Ceramic Co. Ltd.
               
            
                  83
               
               
                  Louverenike (Foshan) Ceramics Co. Ltd.
               
            
                  84
               
               
                  Nabel Ceramics Co. Ltd.
               
            
                  85
               
               
                  Ordos Xinghui Ceramics Co. Ltd.
               
            
                  86
               
               
                  Qingdao Diya Ceramics Co. Ltd.
               
            
                  87
               
               
                  Qingyuan Guanxingwang Ceramics Co. Ltd.
               
            
                  88
               
               
                  Qingyuan Oudian Art Ceramic Co. Ltd.
               
            
                  89
               
               
                  Qingyuan Ouya Ceramics Co. Ltd.
               
            
                  90
               
               
                  RAK (Gaoyao) Ceramics Co. Ltd.
               
            
                  91
               
               
                  Shandong ASA Ceramic Co. Ltd.
               
            
                  92
               
               
                  Shandong Dongpeng Ceramic Co. Ltd.
               
            
                  93
               
               
                  Shandong Jialiya Ceramic Co. Ltd.
               
            
                  94
               
               
                  Shanghai Cimic Tile Co. Ltd.
               
            
                  95
               
               
                  Shaoguan City Lehua Ceramic Sanitary Ware Co. Ltd.
               
            
                  96
               
               
                  Shunde Area Foshan Lehua Ceramic Sanitary Ware Co. Ltd.
               
            
                  97
               
               
                  Sinyih Ceramic (China) Co. Ltd.
               
            
                  98
               
               
                  Sinyih Ceramics (Penglai) Co. Ltd.
               
            
                  99
               
               
                  Southern building materials and Sanitary Co. Ltd. of Qingyuan
               
            
                  100
               
               
                  Tangshan Huida Ceramic group Co. Ltd.
               
            
                  101
               
               
                  Tangshan Huida Ceramic Group Huiquin Co. Ltd.
               
            
                  102
               
               
                  Tegaote Ceramics Co. Ltd.
               
            
                  103
               
               
                  Tianjin (TEDA) Honghui Industry & Trade Co. Ltd.
               
            
                  104
               
               
                  Topbro Ceramics Co. Ltd.
               
            
                  105
               
               
                  Xingning Christ Craftworks Co. Ltd.
               
            
                  106
               
               
                  Zhao Qing City Shenghui Ceramics Co. Ltd.
               
            
                  107
               
               
                  Zhaoqing Jin Ouya Ceramics Co. Ltd.
               
            
                  108
               
               
                  Zhaoqing Lehua Ceramic Sanitary Ware Co. Ltd.
               
            
                  109
               
               
                  ZhaoQing Zhongcheng Ceramics Co. Ltd.
               
            
                  110
               
               
                  Zibo Hualiansheng Ceramics Co. Ltd.
               
            
                  111
               
               
                  Zibo Huaruinuo Ceramics Co. Ltd.
               
            
                  112
               
               
                  Zibo Tongyi Ceramics Co. Ltd.
               
            
   
      II. MELLÉKLET
      Az 1. cikk (3) bekezdésben említett érvényes kereskedelmi számlán kötelező feltüntetni a számlát kibocsátó vállalat tisztségviselője által aláírt, alábbi formátumú nyilatkozatot:
      
                  1.
               
               
                  A kereskedelmi számlát kiállító vállalat tisztségviselőjének neve és beosztása.
               
            
                  2.
               
               
                  Nyilatkozat:
                  „Alulírott igazolom, hogy az e számla tárgyát képező, az Európai Unióba történő kivitelre értékesített kerámialapokat (mennyiség) a(z) (vállalat neve és székhelye) (kiegészítő TARIC-kód) állította elő (érintett ország)-ban/-ben. Kijelentem, hogy az e számlán szereplő adatok hiánytalanok és megfelelnek a valóságnak.
                  Dátum és aláírás”